text:
Okkurt skulu tómar hendur gera, fyri ikki um at tala tóm høvd. Og høvdið gerst so sera tømt av at hava influensu, so tømt, at lítið fæst burtur úr lesnaði, um hesin lesnaður er á hægri støði enn tað sum stendur á føroysku tíðindaportalunum.
So fyri at fáa tíðina at ganga havi eg leitað væl og virðiliga í sjónvarpinum eftir onkrum undirhaldi. Nyttar lítið at koma við eini djúptgangandi analysu av støðuni í Egyptalandi, tað er alt ov torført. Gev mær heldur ein Hercule Poirot, ella onkran skemtifilm.
Havi ásannað hesa tíðina, at hóast vit hava ælabogahald, so er tað ófatiliga lítið úrval vit fáa. Kringvarpið kann so als ikki roknast við, har er alt endursending av donskum sendingum. Og tó, tvær dokumentarsendingar hava verið nú í seinastuni, ein við Victoriu Wild, og hin við Dennis Agerblad. Havi ikki ordiliga viljað viðmerkt nakra av teimum, serliga tí eg ikki vera tann fyrsta við tí ringa orðinum. Serliga er tað sendingin um Victoriu Wild sum eg harmaðist um. Hvussu ber tað til at fáa so lítið burturúr einum persóni sum hevði so nógv uppá hjarta? Tað er bert ein frágreiðing uppá tað: Kringvarpið ynskti ikki eina ordiliga søgu, tey ynsktu bert at skapa eina provokasjón, ynsktu at øsa føroyingar, ynsktu at vísa, at TEY tordu.
Nakað frægari var við Dennis Agerblad. Meginlýtið her var at søgan ikki bar so langa sending, haldi at um sendingin var hálvan tíma í staðin fyri 45 min. so hevði tað verið munandi betri.
Why do only fools and horses work?
Frægasta undirhaldsrásin í ælabogahaldinum er helst BBC entertainment. Ikki tí hon er góð, men har eru tó nøkur gullkorn rættiliga regluliga. Millum annað er ein av mínum yndissendingum “Only fools and horses”. Hetta er ein rættiliga ensk skemtirøð, og verður ikki send á donskum rásum. Tað forðar tó ikki føroyskum bløðum at skriva í skránna, at sendingin stutt og greitt eitur “Kun fjolser”.
Sipað verður til eitt gamalt “cockney” orðafelli um at tað eru einans drumbar og hestar ið arbeiða, tí øll onnur eru so mikið snild at tey finna onkra loysn so tey sleppa undan at stríðast og strevast. Hóast søgan er sera ensk, so er hetta fyribrigdið at koma so lætt til vinningin sum gjørligt nakað vit kenna rættiliga væl til. Fyri ikki um at tala hetta at arga og happa hvønn annan. Júst sum vit.
Skuldu vit nakrantíð komið so langt at gjørt eina føroyska drumba og rossa søgu, so eru føroysku tíðindaportalarnir ein frálík kelda. Hvat við hesi fantastisku søguni: VERRI ENN NØKUR NEYÐTØKA! Og hvat er tað sum er brotsverkið? Jú, at Jógvan Thomsen hevur tikið notat av tí sum Bjarni Djurholm hevur sagt. Jú, jú, neyðtøka veldst, og eg haldi so avgjørt eg havi ein illgruna um hvussu “Only fools and horses” hevði viðgjørt neyðtøkuna av Bjarna Djurholm, men eg veit tó ikki um tað hevði verið við C, Q, X, Z.
Niðurstøðan av hesum epistli man tó vera, at eg so avgjørt hoyri til drumbarnar, tí eg leingist illa eftir at fáa arbeiðsførleikan aftur.


c: text/html

text:
Helena Strøm Sævarsdóttir, Tanja Skaalum, Erna Katrin Olsen og Guðrun Mortensen úr Suðuroyar Svimjifelag settu beint nú nýtt juniormet í innleiðandi riðlunum av 4 x 50 frí, við tíðini 1:54.73 har juniormetið hjá Ægir frá MU 2010 var 1:55.66. Og Magnus Jákupsson, Bartal Hestoy, Óli Mortensen og Høgni Miné settu somuleiðis juniormet í innleiðandi riðlunum av 4 x 50 frí, við tíðini 1:42.43 har metið hjá HS frá kapping í Havn í desember var 1:43.88.
Sostatt eru 6 føroysk met og 19 juniormet sett til nú, á FM/JM 2010.

robotstxt: allowed

filter: keep


text:
25. januar 2007Nr. 3
Kunngerð um kærunevnd í lendismálum
Við heimild í § 10a, stk. 2, í løgtingslóg nr. 13 frá 21 mai 1954 um býarskipanir og byggisamtyktir, § 39a í løgtingslóg nr. 64 frá 11. desember 1962 um matrikulering og sundurbýti v.m., § 36, stk. 2 í løgtingslóg nr. 55 frá 16. august 1962 um tinglýsing og § 8 í lóg nr. 69 frá 7. maj 1881 om Forpligtelse til Jords Afgivelse til offentlige Veje, Havne og Landingssteder, samt til offentlige Skoler på Færøerne, sum seinast broyttar við løgtingslóg nr. 111 frá 13. desember 2006, verður ásett:
§ 1. Heimild landsstýrismansins sum kærumyndugleiki sambært býarskipanarlógini, tinglýsingarlógini, matrikullógini og 1881-lógini um ognartøku verður løgd til kærunevndina í lendismálum, sbr. løgtingslóg nr. 110 frá 13. desember 2006 um kærunevnd í lendismálum.
§ 2. Henda kunngerð kemur í gildi dagin eftir, at hon er kunngjørd.
Innlendismálaráðið, 25. januar 2007
Jacob Vestergaard (sign.)
landsstýrismaður
/ Rúni Joensen (sign.)


text:
Orð og lag: Theofil Engström
Týtt: Kajfinn Hammer
1. Har stóð ein blóma so von og fríð,
mítt eyga gleddi um summartíð;
ta lítlu blómu eg gloymi ei,
eitt av Guðs undrum á míni leið!
Niðurlag: Tann myndin ber mær boð um royndan lut:
Tað finst ein Guð, ja, tað finst ein Guð!
Tí alt tað vakra, sum mítt eyga sær,
enn størri trúgv á Guð mær bar!
2. Høgt yvir lágir og berg so brøtt,
so ofta dýrd Guðs mær hevur møtt!
Har áin rennur so frísk og klár,
mítt eyga eygleiddi lívsins vár.
3. Eg mangan stóð har við sjóvarstrond,
tá sól reis upp vavd í purpurbond;
tey stoltu fjøll og tað víða hav,
enn størri trúgv á mín Guð mær gav!
4. Í havsins dýpi, við sjóvarstrond,
eg síggi ásýnt Guðs skaparhond;
náttúruundrið mítt eyga sá,
eg kann ei ivast, eg trúgva má!
5. Eg káta fuglin um bjørg og lág,
um vøtn og tjarnir so ofta sá;
og alskyns skriðkykt, ja, veik og sterk,
tey vitna øll um Guðs skaparverk!
6. Tá náttin sígur um hól og heyg,
eg lyfti eygum mót hæddum upp;
alt stjørnuhavið eg síggi tá,
eg kann ei ivast, eg trúgva má!
7. Mín sál er vend móti Tær, o, Guð,
Tú Ábr’hams, Ísaks og Jákups Guð,
sum skapað hevur slíkt undurverk,
eg kann ei ivast, mín trúgv gerst sterk!


text:
Orð og lag: Eliza E. Hewitt
Týtt: Victor Danielsen
1. Hitt stóra orðið hvør ein, tað ljóðar fyri mær,
hvør og ein, sum trýr á hann;
ein streym av vón og frelsu hitt orðið ber við sær:
Hvør og ein, sum trýr á hann.
Niðurlag: Áh, hitt orðið hvør ein,
hvør og ein, sum trýr á hann!
Hans fría náðiboð er í gildi enn sum fyrr:
Hvør og ein, sum trýr á hann.
2. Hitt glaða lívsins boðið, hvørt sinn eg lesi tað:
Hvør og ein, sum trýr á hann,
tá minnist eg, tað er til hvønn syndara í dag,
hvør og ein, sum trýr á hann.
3. Eg hoyrdi hetta orðið, eg trúði og fann frið:
Hvør og ein, sum trýr á hann;
og nú eg bjóði øðrum at grípa hetta við:
Hvør og ein, sum trýr á hann.
4. Øll æran veri honum, sum doyði fyri meg!
Hvør og ein, sum trýr á hann!
Áh, vinur, kom og hoyr hann, so vil hann frelsa teg!
Hvør og ein, sum trýr á hann!


text:
Heystið er við at hallað. Dagarnir blíva myrkari og myrkari fyri hvønn dag sum gongur, og ein langur vetur stendur fyri framman.
Vit búgva í einum landið, har tað er nógv ljós helvtina av árinum, og partvís myrkt hina helvtina. Nú tað er myrkna, ert tú møguliga farin at leggja til merkis, at tær manglar betur ljós, í onkrum rúmið í tínum heimið.
Týdningurin av ljósi
Føroyingar eru sum heild nógv innandura um veturin, og kann veturin av tí sama tykjast drúgvur. Legg teg tí eftur, at innrætta heimið við nokk av lampum, ið kunnu verða við at flyta fokus frá myrkrinum uttanfyri .
Tað hevur nógv at siga fyri trivnaðin og vælveruna hjá fólkið, at vit hava tað rætta ljósið til okkara heim, serliga í vetrar tíðini, við lítið av natúrligum dagsljósið.
Les víðari niðanfyri lýsingina
Hvørja funktión skal ljósið hava?
Ein meginregla er, at hava eina lampu í hvørjum hornið í einum rúmið, og eina miðskeiðis.
Hugsað tí um, hvørja funktión ljósið skal hava í hvørjum rúmið, soleiðis at ljósið verður laga eftur tørvinum.
Spísiborð verða ofta nýtt til bæði skúlating og ítriv, og tá er týdningarmikið við ljósið, ið lýsir væl yvir borði. Spísiborði verður typiskt eisini nýtt til eitt nú hugnað um kvøldarnar. Tí er funktionelt við ljósið yvir borðinum, ið kann justerast. Við ljósdempara kanst tú skapa júst tann stemningin, ið tú vilt hava.
At hava ljósspottar uppi undir loftinum, verður sera nógv brúkt. Serliga í nýggjum og nýumvældum húsum. Tað er ógvuliga funktionelt, tað gevur gott ljós til gerandis uppgávur, og kann nýtast í øllum rúmum.
Men fyri at skapað hugna og harmoni í innrættningini, skal ein helst hava bæði loftslampur, veggjalampur, gólvlampur og borðlampur. Best er, um til ber at tendra lampurnar óheft av hvørjum øðrum.
Ljósið frá lampunum er við at skapað lív í rúmum, og ger at ein følir seg meira heima.
Um tú noyðist at krimpa eygu, av eini peru, ið lýsir ov sterkt, skuldi allarhelst hugsast, at skift peruna út. Ljósið eigur at vera behagiligt fyri eyguni.
Funktionel og orkusparandi lampa
Panthella mini er ein borðlampa, við innbygdum LED ljósið í energiklassa. Tað er tað nýggjasta innan LED-teknologi, og hevur hon trýggjar ljósstyrkir. Sera smart lampa, ið kann nýtast til ymisk endamál.
Hon kann millum annað nýtast sum arbeiðsljós á einum kontóri, ella sum lampa í hugnakrókinum í stovuni. Myrka tíðin leggur ofta upp til heimahugna, so fyri at fáa stemningsljós, ber til at dempað hana, soleiðis at hon skapar meira hugnaligt og behagiligt ljós. Hetta setur ein heilt serligan dám á innrættningina.
Panthella mini er sniðgvin av Verner Panton. Hann hevur sniðgivið lampuna fyri Louis Poulsen. Panthella mini er 250 mm í tvørmáti. Lampan fæst til keyps hjá Ide Møblum.
Sýnist tað ov myrkt inni hjá tær?
Tað skapar eitt ávíst huglag, at kunna dempa ljósið aftaná ein langan dag, og tendra stearinljós fyri at fáa eitt meira inniligt og hugnaligt huglag. Men heldur tú, at tað sýnist ov myrkt inni hjá tær, er eitt hugskot at fáa tær eina lampu úr glas, ella eina ið lýsir alt rúmið upp. Tað gevur eitt lætt og livandi úttrykk.
Radiohus pendel er sniðgivin av Vilhelm Lauritzen. Louis Poulsen hevur fyri kortum endurskapað lampuna. Lampan fæst í tveimum støddum. 250mm og 370 mm í tvørmát. Hon fæst til keyps í idemøblum.
Les víðari niðanfyri lýsingina
Um tað sýnist myrkt inni, er eitt gott íkast, at hava hvít ella ljós vindeygu, og vindeygakarmar innan, tað er við til at gera, at tað sýnist ljósari inni.
Ein annar møguleiki, fyri at basa, at tað sýnist ov myrkt, er at ikki hava ov myrkar veggir runt um eitt vindeygað. Og so hjálpur tað eisini øgiliga væl, at hava hvít loft. Hvít loft fáa harafturat rúmið at sýnast størri og rúmligari.
Íblástur til lampur
Frá ovast til vinstru:
1. Jiélde gólvlampa 2. Flowerpot VP1 loftlampa frá Verner Panton 3. Bloomingville kork borðlampa 4. Lampegras veggjalampa 5. Sinnerlig loftlampa frá ikea 6. Veggjalampa frá bloomingville 7. Loftslampa frá House Doctor 8. FollowMe bordlampe 9. Arne Jacobsen gólvlampa 10. Panthella gólvlampa Verner Panton 11. PH 5 loftlampa 12. Bloomingville bordlampe 13. Ib laursen veggjalampa 14. Flowerpot VP3 borðlampa frá Verner Panton 15. Ranarp veggja/klípilampa frá ikea 16. Jiélde loftlampa
Navn: Birita Sjúrðaberg
Stutt um meg: Eg eri 25 ára gomul og búsitandi í Klaksvík saman við sjeikinum og 4 ára gamla soninum. Til dagligt starvist eg á Klaksvíkar Sjúkrahúsið. So langt eg kann minnast, havi eg havt áhugað fyri innrætting og ymiskum kreativum. Framyvir fari eg at skriva greinar/bloggar fyri Husogheim.fo.
Instagram: biritasjurdaberg
Deil Hesa Greinina


text:
Corniskt mál
Corniskt ella Kornbretskt (corniskt: Kernowek ella Kernewek) hoyrir til Brythonisku málini. Corniskt, ið søguliga varð tosað í Cornwall, doyði út í 18'du øld, og seinasti persónur ið hevði corniskt sum móðurmál, sigst hava verið Dorothy Pentreath ið doyði í 1777.
Í 19'du øld kyknaði tjóðskaparkenslan í Cornwall, og í 20'du øld varð farið undir at afturlívga corniska tungumálið út frá varðveittum tekstum frá miðøldini. Í dag eru um 3.500 fólk ið hava kunnskap til corniskt, men bert eini 200 duga tað flótandi. Nøkur børn vaksa nú eisini upp við corniskum sum móðurmáli.
Í miðøld, meðan corniskt framvegis var høvuðsmálið í Cornwall, vórðu drama skrivað á corniskum. Í dag verður aftur skrivað á corniskum, kendasti rithøvundurin er Tim Saunders. Eisini finnast tónleikabólkar, so sum Skwardya og Krena ið syngja á corniskum.
Tekst dømi[rætta | rætta wikitekst]
Yma pub den genys frank hag equal yn dynyta hag yn gwyryow. Ymons y enduys gans reson ha keskans hag y tal dhedhans omdhon an eyl orth y gela yn sperys a vredereth.
Artikul 1 í Altjóða yvirlýsing av mannarættindum
Agan Tas ni, eus y’n nev,
bennigys re bo dha hanow.
Re dheffo dha wlaskor,
Dha vodh re bo gwrys y’n nor kepar hag y’n nev.
Ro dhyn ni hedhyw agan bara pub dydh oll,
ha gav dhyn agan kammweyth
kepar dell evyn nyni
dhe’n re na eus ow kammwul er agan pynn ni;
ha na wra agan gorra yn temptashyon,
mes delyrv ni dhiworth drog.
Rag dhiso jy yw an wlaskor,
ha’n galloes ha’n gordhyans,
bys vykken ha bynari.
Yndella re bo!|
Pader Agan Arloedh|Faðir Vár bønin


text:
Orð: Albert Benjamin Simpson
Lag 1: Mary L. Stocks
Lag 2: Albert Benjamin Simpson
Týtt: Victor Danielsen
Upprunaheiti: What will you do with Jesus?
1. Jesus, hann stendur í dómsins høll,
svikið hann hava nú hjørtu øll;
knappliga hoyrist ein rødd so hvøll:
Hvat skal eg gera við Jesus?
Niðurlag: Hvat vilt tú gera við Jesus?
Velja tú mást ein veg;
ein dag títt hjarta skal spyrja:
Hvat ger nú Jesus við meg?
2. Stríðið um Jesus er enn í dag,
veljast má Jesus á hvørjum stað,
svarast má nei ella svarast ja –
hvat vilt tú gera við Jesus?
3. Minst til Pilatus – ver ei sum hann!
Játta nú Jesus, ræðst ongan mann!
Sleppa frá valinum ei tú kann –
hvat vilt tú gera við Jesus?
4. Skalt tú avnokta hans navn, áh, sig,
ella í navni hans finna frið,
bera hans kross og hans krúnu við?
Hvat vilt tú gera við Jesus?
5. Jesus, eg gevi tær hjarta mítt,
trúgvi og kennist við navn títt frítt!
Skal hetta, sál, verða svarið títt?
Hvat vilt tú gera við Jesus?


text:
25. december 2015
24. december 2015
Svenning Reinert 80 ár
Kvøða til eina fyrimynd
Førum fram yvir dalar og fjøll –
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Føroya havoygdi ungdómur reysti –
fremjum ítrótt og fimleik um vøll –
latum forndansin dynja í høll –
skipið kvæðini snjøll –
trínum lættliga fram og við treysti.
Hesi orðini hjá Janusi Djurhuus eru helst hóskandi, tá ein skal skriva eina heilsu til fyrimyndina hjá okkum reiðfólkum, Svenning Reinert, nú hann jóladag rundar tey 80 árini.
Svenning Reinert er sjálv ímyndin av kappríðing sum ítrótt her á landi. Hann reið kapp fyrstu ferð longu í 1949. Hetta er somikið langtsíðani at avoldaða heimastýrislógin var enn fesk, fólkatalið í havnini var gott 5000 og føroyska fíggjarlógin var áljóðandi 5 milliónir danskar krónur. Men mest umráðandi fyri Svenning var helst at Føroya Ríðingarfelag var 6 ára gamalt og longu tá í fagrasta blóma.
Tá var riðið kapp úti á Velbastaðvegnum, málið var áraka har sum krossurin er. Hetta árið gjørdist Svenning nr. 2 í sínum flokki, á hesti nevndur Ørvarodd ið farbróðurin Tummas átti.
Síðani tá, ja síðani 1949 hevur Svenning riðið kapp hvørt ár. Hetta er heilt vist eindømi innan kappríðing, ikki bara í Føroyum, men í øllum heimunum. Longu árið eftir, í 1950 vann Svenning sína fyrstu, fyrstu virðisløn, hesaferð á hestinum Sjeik sum Heri Jensen átti.
Hetta er sum so bragd í sjálvum sær, men stóra bragdið hjá Svenningi er at tá onnur góvust, tá helt hann á, og tað er vorðið sum bragd. Tað sum er heilt serstakt við Svenningi er at hann er serstakliga treiskur. Hóast honum ikki dámar at tapa so gevst hann ikki á hondum. Ikki tað, havi ongantíð hoyrt hann sagt, at hann ikki dámar at tapa, men tað sæst skiliga at lagið er betri tá hann hevur vunnið.
Munurin á honum og øðrum reiðfólkum er tó tann, at har nógv bara tíma at ríða kapp tá tey vita seg hava møguleika at vinna, so møtir Svenning upp líkamikið hvussu útlitini eru. Hetta tí honum dámar ítróttina og dámar at kappast við onnur. Hetta er tíanverri sjáldsamt nú á døgum, tí eru vit sera takksom at eiga eina tílíka eldsál millum okkum í felagnum.
Svenning hevur hóast luftalsliga høga aldurin enn ross, og hevur eisini verið at sæð á ríðibreytinum hetta kappingarárið. Vit í nevndini í Føroya Ríðíngarfelag vóna at síggja teir eyðkendu reyðu selanar hjá Svenningi á ríðibreytinum aftur komandi ár.
Hjartaliga til lukku við føðingardegnum Svenning Reinert
Vegna Føroya Ríðingarfelag
Brandur í Dali
Gleðilig jól
Føroya Ríðingarfelag ynskir øllum eini gleðilig jól.
Í ár valdi nevndin í FR at geva eina serstaka gávu til David Nordendal, sum herfyri gavst sum formaður hjá Føroyskum Íslandsrossafelag. David hevur øll árini verið sinnaður fyri samstarvið millum feløgini og hetta eru vit takksom fyri.
Enn einaferð gleðilig jól øll somul - nær sum fjar
13. december 2015
Jólahugni við rossum
Føroya Ríðingarfelag skipaði í dag fyri einum øðrvísi jólahugna úti í Havnardali. Vekk vóru bommgávupakkar og jólamenn við følskum skeggi. Ístaðin var kakao, bollar, hugni og børn sum vísti kynstur við rossum.
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
Gunrid Hansen og Nina Brockie Hansen hava í heyst undirvíst einum hópi av børnum, og hesi vísti í dag ein part av tí tey hava lært.
Nógv fólk vóru komin í Reiðhøllina at hyggja og eyðnaðist hetta sera væl - Nevndin í Føroya Ríðingarfelag sigur seg vóna, at kunna endurtakað okkurt líknandi tiltak næsta ár.
Nakrar myndir frá framsýningini síggjast á leinkju niðanfyri
Myndir er her !
11. december 2015
Innasta økið stongt fyri ferðslu
"Tað grør um gangandi fót" sigur orðatakið
Her skal helst einki grógva, men um fáar vikur er vónandi asfalt lagt á her - Til tað er liðugt, vilja vit heita á fólk at fara so væl um sum gjørligt. Bilar eru bannaðir, uttan við loyvi frá nevndini - og tey sum hava fjós innanfyri, royna sjálvsagt at fara styttsu leið um arbeiðsøkið !
8. december 2015
7. december 2015
Ríðiskeið við Súsonnu Sand Ólafsdóttir - GG. Skeið er fullteknað
Tað hevur eyðnast at fáa íslensku Súsonnu Sand Ólafsdóttir til Føroya at halda skeið.
Súsanna er sera dugnalig, útlærd ríðilærari á Hólum og er eisini forkvinna í Felag Tamningamanna.
3. december 2015
26. november 2015
Føroyskt ald ryssa besta kynbótadóm í Danmark
Ryssan Salka frá Tindsgarði sum Knút Lútzen eigur, hevur fingið tann heiður at fáa hægsta kynbótadóm fyri fýra ára gamlar íslenskar ryssur í Danmark í 2015.
Karakterur var 8,07 sum er sera flott úrslit fyri so ungt ross.
Salka er undan ryssuni Drotning frá Leirubakka sum Knút Lútzen eigur og greðinginum Glotta frá Sveinatungu sum sami Knút Lútzen eigur saman við Hoygarðs-hestum í Hirtshals.
24. november 2015
Skal ikki vera loyvt at neyðtaka djór
Tað er kanska ikki øllum kunnugt, men í Føroyum er djóraverndarlógin á nógvum økjum avoldað.
Tildømis sigur galdandi lóg einki um at fólk ikki hava loyvi at gera seg kynsliga inn á djór.
Frámerkir: Greinar
22. november 2015
Formaðurin í Ríðisambandinum afturvaldur
Á aðalfundi hjá Ríðisamband Føroya í dag, var Brandur í Dali afturvaldur sum formaður. Brandur í Dali umboðar Føroya Ríðingarfelag. David Nordendal umboðandi Føroyskt Íslandsrossafelag var afturvaldur sum nevndarlimur. Zacharias R. Jacobsen ið umboðar Vága Ríðingarfelag heldur fram sum næstformaður, hann stóð ikki fyri valið hesuferð.
17. november 2015
Kerjar 2015 nú leygardagin kl 13
Kappingin byrjar kl 13 og kunna vit vænta nógvan aktivitet á økjum, har vit vanliga ferðast við rossum okkara - So eigur tú stokkut ross, er at halda tey heima hesa løtuna, ella at brúka tað gylt høvið at venja tey við fólk og óvandar støður.
5. november 2015
2. november 2015
LANDSMÓT Á HÓLUM Í HJALTADALI 27. JUNI - 3. JULI 2016
Um tú er ein av mongu føroysku íslandsrossafjepparum, so er tað nú tú skal leggja tær summarfrítíðina komandi summar tilrættis.
Landsmótið verður hesaferð hildið á Hólum í Hjaltadali. Hólar er kent stað í Íslandi, har var bispasætið í nógvar øldir, Hólar var eisini leingi roknað sum høvuðsstaður á norðurlandinum.
Tað sum flestu rossafólk kenna Hólar fyri, er tó landbúnaðarskúlan, har mang rossafólk hava lært um ross og rossahald. Tað ger tað helst ikki verri at Hólar liggur "tætt" við Seyðisfjørð har Norrøna leggur at. Seinast Landsmót var á Hólum var í 1966.
Frámerkir: Greinar
Høllin brúkast til skeið og undirvísing
Vegna ríðiskeið og undirvísing er høllin stongd fyri vanliga ríðing hesar tíðir.
Hóskvøld millum 5/11 - 10/12 frá kl 17 til 22, vegna undirvísing til børn.
Leygardag 7/11 og sunnudag 8/11 frá kl 10 til 19, vegna skeið við Maju Caspersen
Frámerkir: Skeið
21. oktober 2015
Ríðiskeið fyri ung byrjar nú !
Nevndin í Føroya Ríðingarfelag fegnast um, at vit aftur hendan veturin kunna bjóða okkara ungu undirvísing.Ikki minni fegnast vit um, at tað aftur hesaferð vera okkara sera dugnaligu undirvísarar Gunrid Hansen og Nina J. Brockie Hansen ið koma at standa fyri hesum.
Tey ungu fara sikkurt at gleðast um, at hesuferð verður nærum øll undirvísingin í høllini og á rossabakið
Frámerkir: Skeið
15. oktober 2015
Saðilin - Hesaferð Hans Pauli Petersen
Navn: Hans Pauli Petersen
Bústaður: Norðasta Horn
Fyrsta ross, Nær fekk tú tað ? hvat slag var rossið ? Skilir er fyrsta rossi. Fekk hann í 2001, tá var hann 7 ár. Hann er íslendari og var júst tá komin til føroya tá.
Frámerkir: Saðilin
1. oktober 2015
Heri D. Dahl kosin altjóða dómari
Nú hava føroysk reiðfólk fingið sín fyrsta altjóða dómara innan gongulagskappingar.
Eitt føroyskt ferðalag hevur hesu seinastu dagarnar verið til próvtøku í Kronshof í Týsklandi.
Tað er altjóða felagskapurin FEIF ið stendur fyri hesum próvtøkum, sum eru ætlaðar dómarum ið vilja døma altjóða kappingar á hægsta stigið. Hetta verður mett at vera ein sera torfør roynd, og kann nevnast at í hesari royndini vóru tað bara 10 av 27 próvtøkulutakarum ið megnaðu royndina.
Heri D. Dahl var ein av hesum 10 - Heri sigur seg fegnast um at hann stóð royndina, serliga fegnast
30. september 2015
Ríðitúrur á Eysturlandinum í 1985 - Ferðafrásøgn hjá Heðini Samuelsen
Greivin á Skarvanesi, generøsi vinur mín Poul Jákup Thomsen, sendi mær nú ein dagin hetta brotið úr gestabókini hjá Örn Þorleifssyni, bónda á Húsey í Hróarstungu á Eysturlandinum í Íslandi, sum PJT hevur vitjað nakrar dagar í september 2015. Nógvir føroyingar kenna Örn, serliga í ferðavinnusambandi, tí umframt stóran bóndagarð rekur hann vallaraheim á Húsey, sum liggur einar 80 km frá Seyðisfirði eftir koyrivegi. Á garðinum eru uml. 50 ross, sum hann m.a. leigar út til ferðafólk, og alskyns onnur djór, so sum reinsdjór, aldir kópar og fuglar, plantur o.a., sum gera eina vitjan har ógloymandi. Örn hevur fingið fleiri heiðurslønir fyri náttúruvernd o.tíl.
Tá íð vit vóru har í 1985 vóru 2 hús á Húsey. Í øðrum teirra húsaðust Örn og konan, Elsa, sum bæði vóru sera fyrikomandi. Hini vóru fyri gestir.
Frámerkir: Túrar
21. september 2015
Í saðlinum - Hesaferð Knút Lútzen
Saðilin er nýtt her á heimasíðuni hjá Føroya Ríðingarfelag - Vit fara at spyrja reiðfólk spurningar um ross, ríðileiðir og eisini onnur reiðfólk. Vónandi verður hetta væl móttikið !
Navn: Knút A.S. Lützen
Bústaður: Dýrindalsgøta 16, Hoyvík
Fyrsta ross, Nær fekk tú tað ? hvat slag var rossið ? Salka Valka / 1981 / IS Ros
Frámerkir: Saðilin
14. september 2015
Føroyskt reiðfólk nummar 10 í heimsmeistarakapping
Herfyri var HM í gonguløgum fyri íslandsross hildið í Herning í Danmark. Føroyska landsliðið var umboða av Elin V. Tindskarð og Jóanis í Hoygarðinum.
Tey bæði hava fyrr luttikið í nógvum altjóða kappingum, og ofta hava úrslitini verið heilt góð.
Tí vóru vónirnar ikki heilt ongar tá tey nú aftur skuldi royna seg. Tey vóru eisini næstan á heimavølli í Herning, har tey ofta fyrr hava dystast.
Hjá Elini V. Tindskarð gekk eisini væl, hon kom í B finaluna í greinini T2 Tølt, og hóast hon tapti finaluna gjørdist hon nummar 10 til HM, ið má metast sum eitt framúr úrslit. Elin V. Tindskarð reið á hestinum Hølkvir frá ytra Dalsgerði. Elin var ikki heilt nøgd við sítt úrslit, hon hevði fegin vilja gjørt tað enn betri, hetta vísir helst á eitt ítróttarfólk, ið veruliga vil nakað við sínari ítrótt.
Jóanis kom ikki í nakra finalu hesaferð, men vónirnar til hann vóru heldur ikki á heilt sama stigið sum tær hjá Elini. David Nordendal, formaður í Føroyskum íslandsrossafelag og nevndarlimur í Ríðisamband Føroya sigur at tey eru heilt væl nøgd við avrikini hjá føroyska hópinum.
Tey bæði hava fyrr luttikið í nógvum altjóða kappingum, og ofta hava úrslitini verið heilt góð.
Tí vóru vónirnar ikki heilt ongar tá tey nú aftur skuldi royna seg. Tey vóru eisini næstan á heimavølli í Herning, har tey ofta fyrr hava dystast.
Hjá Elini V. Tindskarð gekk eisini væl, hon kom í B finaluna í greinini T2 Tølt, og hóast hon tapti finaluna gjørdist hon nummar 10 til HM, ið má metast sum eitt framúr úrslit. Elin V. Tindskarð reið á hestinum Hølkvir frá ytra Dalsgerði. Elin var ikki heilt nøgd við sítt úrslit, hon hevði fegin vilja gjørt tað enn betri, hetta vísir helst á eitt ítróttarfólk, ið veruliga vil nakað við sínari ítrótt.
Jóanis kom ikki í nakra finalu hesaferð, men vónirnar til hann vóru heldur ikki á heilt sama stigið sum tær hjá Elini. David Nordendal, formaður í Føroyskum íslandsrossafelag og nevndarlimur í Ríðisamband Føroya sigur at tey eru heilt væl nøgd við avrikini hjá føroyska hópinum.
6. september 2015
Fjalir vann gávukort frá MBM Búrøkt
MBM ið hevur verið høvuðsstuðul hjá kappingunum hjá Føroya Ríðingarfelag í 2015, lat á Heystkappríðingini eitt gávukort áljóðandi kr. 5.000,- frá MBM Búrøkt.
Drigið var aftaná kappingina. Øll ross og reiðfólk átti ein seðil fyri hvørja ferð tey hava kappast í ár.
Vinnari gjørdist hesturin Fjalir sum Marita Askham eigur. So nú kann ikki sigast annað, enn at Fjalir hevur uppiborið eyka fóðring við kraftfóðri komandi vetur. Tað hevur hann í øllum førum uppiborið.
Føroya Ríðingarfelag ynskir Fjalir og Maritu Askham hjartaliga til lukku við vinninginum. Samstundis senda vit eisini eina stóra tøkk til MBM Búrøkt fyri teirra stuðul í 2015.
30. august 2015
Føroyameistarar 2015 í kappríðing funnir
Heystkappríðingin hjá Føroya Ríðingafelag var í gjár - Hetta er dagurin har kappingarárið verður gjørt upp, og FM vinnarir verða kosnir.
30 ross vóru tilmeldaði og var nakað av spenningi í summum greinum.
Máni tvífaldur FM vinnari
Máni hjá Knút Lútzen vann heili tvær kappingargreinar, bæði í Tølt og Trav gjørdi hann greitt og vann bæði á degnum og samlaðu FM kappingina. Tað eru fá ross og reiðfólk sum fevna so víða sum hesir báðir úrmælingarnir. Máni hevur vunnu nógv FM heitir í Trav, men vísir nú enn fleiri dygdir, aftaná at Tølt er komið inn sum nýggj kappingargrein.
Sokkur av Lamba vann FM í Skeið og Brá vann Tvíspor ung
Ein onnur kappingargrein ið er løgd afturat seinastu árini er Skeið, aftaná langan steðg avgjørdi nevndin í Føroya Ríðingarfelag fyri nøkrum árum síðani, at taka hesa grein við aftur og tað vísti seg at vera ein røtt avgerð. Nógv ross kappast í hesu grein og eru tey eisini sera jøvn.
Sokkur hjá Onnu Magnussen av Lamba vann FM í ár, tey hava verið sera støðug, hava luttikið í øllum kappingum og hevur hetta givið góð úrslit. Tey vunnu tó ikki á Heystkappríðingini, tað gjørdi Gunrid Hansen á Flugu við einari sera góðari tíð, 9 sek á 100 mtr.
Brá og Ragnheiður Ólafsdóttir vunnu Tvíspor ung, tey hava vunnu allar kappingarnar í ár. Onkra kapping hava tær eisini havt best tíð av øllum á breytini. Sera flott avrik hjá teimum báðum.
Fúsi vann FM í Tvíspor
Í bólkinum Tvíspor vaksin var tað ein gamal kenningur ið vann. Fúsi hjá Zacharias R. Jacobsen úr Leynum vann allar kappingar í ár og sostatt greitt FM.
Aftaná skaðasteðg seinasta ár hava hesir báðir gjørt eitt ordans comeback. Men teir fingu tó harða mótstøðu í gjár - Hans Pauli Poulsen sum sjálvur eigur nógv FM heitir sat á hestinum Fjalir og góvu teir báðir Fúsa og Zacharias dyst til strikuna. Væntandi er at hesir báðir hestar fara at geva hvørjum øðrum harða kapping komandi ár.
Úrslitini frá Heystkappríngini er at síggja her
Trýst her fyri at koma til úrslit
Meira myndir eru at síggja her
Trýst her fyri at síggja meira myndir
28. august 2015
PARINGIN TIL HEYSTKAPPRÍÐINA
Paringin til Heystkappríðinga er nú tøk - trýst á leinkju niðanfyri
Trýst her fyri at koma til paringina !
Trýst her fyri at koma til paringina !
Lagt út av Brandur í Dali 0 viðmerkingar
24. august 2015
19. august 2015
1. august 2015
Gerðabøkur 1971-1976
So eru gerðabøkurnar 1971 til 1975 eisini at finna á netinum - trýst á leinkju niðanfyri
30. juli 2015
MÁNI DUPULTUR ÓLAVSØKUVINNARI
Ólavsøkudag kappaðust skjótastu rossini í Føroyum á reiðbreytini hjá Føroya Ríðingarfelag í Marknagili. Hendan ólavsøkan hevur verið eyðkend av góðveðrið, so nógv fólk vóru komin at hyggja.
Máni sum Knút Lútzen eigur og ríður gjørdist stóri sigurshesturin hendan dagin. Hann gjørdi ikki mætari enn at vinna tvær kappingargreinar. Fyrst vann hann Tølt og so endurtók hann bragdið løtu seinni, við eisini at vinna travkappingina. Sera flott úrslit hjá hesum úrmælinginum.
Kappingina í Skeið vann Laxi við Marner Joensen á baki. Tað er Dánjal Magnusen á Oyrabakka ið eigur Laxa. Tað man ikki vera ofta at ross av Oyrabakka hava vunnið kappríðing.
Tvíspor ung vann Brá við Ragnheiður Ólafsdóttir, Grækaris Joensen eigur Brá.
Hans Pauli Poulsen vann Tvíspor ll flokk, Marita Askham eigur Fjalir. Hans Pauli Poulsen hevur í ár riðið kapp í 30 ár.
Tvíspor l flokkur var vunnin av Fúsa, riðin av eigarinum Zacharias R. Jacobsen. Fúsi hevur aftaná skaðasteðg í fjør vunnið allar kappingarnar í ár og ringt verður koppa teimum báðúm í FM kappingini. Búi Holm og Kambur hjá Pol Falkvard gjørdist nr. 2 og Tummas Rubeksen við Grekku hjá Júst Rubeksen nr. 3.
Meira myndir eru at síggja her: Trýst her fyri at síggja myndir
Øll úrslitini er at síggja her: Trýst her fyri at síggja úrslit
27. juli 2015
Paringin til ólavsøku
Ólavsøkuskrúðgonga
So er aftur ólavsøkuskrúðgonga - ólavsøkuaftan kl 14 fara reiðfólk og onnur úr komunuskúlagarðinum. Heitt verður á fólk at vera væl ílatin, hvít skjúrta og svart slips er dresscode hendan dagin. Møtt verður kl 13:30.
Svenning Reinert ber flaggið í ár - Føroyameistarin í Tvíspor, Jonita á Plógv bar seg undan og hevur nevndin tí heitt á Svenning Reinert um at bera flaggið.
Um fólk mangla slips við FR búmerkinum, eru tey aftur at fáa. Ring tlf. 523212 (Sanna)
25. juli 2015
Poul einasti eftir frá fyrstu ólavsøkuskrúðgonguni !
Vit hava í dag hitt Poul Mohr - Heima hjá honum og konuni Onnu hava rossafólk ofta sitið væl. Bæði á ólavsøku, men eisini áðrenn og kanska serliga aftaná ríðitúrar og kappingar.
Poul var sum einasti núlivandi við til tí fyrstu ólavsøkuskrúðgonguna. Hann greiður okkum frá at menn hittust heima hjá pápa hansara, Kjartan Mohr, dagin fyri ólavsøku í 1942.
Teir ið løgdu ráð hetta kvøldið vóru Gustav Reinert, Edvard Samuelsen og Kjartan Mohr. Síðani fóru boðini út til reiðfólk at hittast dagin eftir. Skipað bleiv soleiðis fyri at Vilhelm Tórsheim, kallaður keisarin gekk fremst við merkinum, honum á bakið kom frelsurnarherurin við hornblástri og so komu reiðfólkini. Skrúðgongan byrjaði niðri í Bø, uttanfyri hjá bakarinum í Hornið. Hiðani gekk leiðin so umvegis Tróndargøtu oman á Tinghúsvøllin. Tað var frá fyrsta degi lagt dent á at reiðfókini skuldi vera væl ílatin. Hvít skjúrta og svart slips var búnin hjá reiðfólkunum.
Hetta bleiv byrjanin til ólavsøkusetana sum vit kanna hana í dag, Føroya Ríðingarfelag bleiv stovnað árið eftir og øll árini hava rossini átt heiðurspláss í skrúðgonguni.
Seinni komu so onnur ítróttarfólk eisini við í skrúðgonguna. Men siðurin at fremsti flaggberin er reiðfólk er enn tann dag í dag galdandi.
Fólk flest minnast helst best tey mongu árini tá Sverri Trónd Hansen var flaggberi, Sverri reið nógv ár á einari ryssu ið kallaðis Holla. Sverri gekk nógv uppí at tingini skuldi vera í ordan, hann búði uppi í Gundadali og tað gekk ein søga um at einaferð á ólavsøku, um morgunin tá skrúðgongan skuldi vera kom ein B36'ari inn í gamla B36 húsið, hann hoyrdi ógvusligan larm inni í brúsirúminum - Tá hann fór inn var tað Sverri sum var farin inn har at vaska ryssuna, hetta so hon var fín til skrúðgonguna.
Tá Sverri legði frá sær, var avgjørt at føroyamesistarin í tvíspor árið frammanundan skuldi bera flaggið framyvir. Um hesin ikki bjóðar seg til, so avgerð nevndin í Føroya Ríðingarfelag hvør skal bera flaggið.
Poul Mohr er sjálvur kendur reiðmaður, hann vann m.a. allarfyrstu kappríðingina ið Føroya Ríðingarfelag skipaði fyri. Hóast hann er komin upp í árini, ríður hann enn, men túranir eru kanska heldur styttri nú enn fyri - Tá Poul herfyri fylti 85, samlaði hann tó ein hóp av reiðfólkum og so gekk leiðin suður á Kirkjubønes, Tað er ikki hvørjum manni unt, at kunna halda 85 ára dag á rossabakið.
Poul var sum einasti núlivandi við til tí fyrstu ólavsøkuskrúðgonguna. Hann greiður okkum frá at menn hittust heima hjá pápa hansara, Kjartan Mohr, dagin fyri ólavsøku í 1942.
Seinni komu so onnur ítróttarfólk eisini við í skrúðgonguna. Men siðurin at fremsti flaggberin er reiðfólk er enn tann dag í dag galdandi.
Fólk flest minnast helst best tey mongu árini tá Sverri Trónd Hansen var flaggberi, Sverri reið nógv ár á einari ryssu ið kallaðis Holla. Sverri gekk nógv uppí at tingini skuldi vera í ordan, hann búði uppi í Gundadali og tað gekk ein søga um at einaferð á ólavsøku, um morgunin tá skrúðgongan skuldi vera kom ein B36'ari inn í gamla B36 húsið, hann hoyrdi ógvusligan larm inni í brúsirúminum - Tá hann fór inn var tað Sverri sum var farin inn har at vaska ryssuna, hetta so hon var fín til skrúðgonguna.
Tá Sverri legði frá sær, var avgjørt at føroyamesistarin í tvíspor árið frammanundan skuldi bera flaggið framyvir. Um hesin ikki bjóðar seg til, so avgerð nevndin í Føroya Ríðingarfelag hvør skal bera flaggið.
Poul Mohr er sjálvur kendur reiðmaður, hann vann m.a. allarfyrstu kappríðingina ið Føroya Ríðingarfelag skipaði fyri. Hóast hann er komin upp í árini, ríður hann enn, men túranir eru kanska heldur styttri nú enn fyri - Tá Poul herfyri fylti 85, samlaði hann tó ein hóp av reiðfólkum og so gekk leiðin suður á Kirkjubønes, Tað er ikki hvørjum manni unt, at kunna halda 85 ára dag á rossabakið.
23. juli 2015
Opin flokkur á ólavsøku
Á nevndarfundi hjá felagnum í gjár bleiv samtykt at á ólavsøku, og á heystkappríðingina, verður opin flokkur gjørdur í tvíspor vaksin. Hetta er grein har øll rossasløg hava møguleika at luttaka.
Aftaná heystkappríðingina fer nevndin at royna at skipað fyri, at gera meira greiðar reglar fyri hvussu ross skula bólkast til kappríðing. Ætlanin er at geva øllum rossasløgum, møguleika at luttaka í FM kappingum komandi ár.
Aftaná heystkappríðingina fer nevndin at royna at skipað fyri, at gera meira greiðar reglar fyri hvussu ross skula bólkast til kappríðing. Ætlanin er at geva øllum rossasløgum, møguleika at luttaka í FM kappingum komandi ár.
21. juli 2015
Ólavsøkukappríðingin skjótt 100 ár
Tað var longu í 1921 at skipað var fyri fyrstu ólavsøkukappríðingini. Tað vóru Edvard Samuelsen, Gustav Reinert og Kjartan Mohr sum skipaði fyri kappingini. Kappast var uppi á Sundsvegnum, frá portrinum við húsini hjá Hanus við Høgadalsá og 300 metrar longri niðri var málið, við stóru steinanar uttanfyri húsini hjá Verland Johansen
Síðani tá hevur verið kappast hvørt ár á ólavsøku, undantikið árini 1930-1935, tá eingin kapping var.
Fyrsta kappingin á ólavsøku ið Føroya Ríðingarfelag skipaði fyri, var í 1943 - vinnari var Thomas Rubeksen við tíðini 33,4, hetta metið helt sær øll árini kappingin var á Velbastaðvegnum.
1971 var fyrstu ferð kappast á ólavsøku á breytini við Marknagil, og verður framvegis kappast har.
Tað eru nógv fólk ið hava sum fastan sið, at byrja ólavsøkudag á breytini við marknagil. Har møtast tey við vinfólkum og síðani gongur so leiðin oman aftur í býin, ella heim til fólk til ein betri bita.
Ólavsøkukappríðing
13. juli 2015
Gerðabøkur felagsins talgildar
Eitt felag uttan søgu hevur onga fortíð, og allarhelst heldur onga framtíð.....
Føroya Ríðingarfelag hevur í longri tíð, arbeitt við at talgilda partar av søgu felagsins. Myndir og filmar eru talgildir og gerðabøkurnar eru eisini teldutøkar.
Sum partur av hesum arbeiði, eru nú gerðabøkur felagsins frá 1943 til 1971 tøkar á heimasíðuni.
Myndin her er allarfyrsta síða í søguni, hon og nógvar aðrar eru at síggja á hesari leinkjuni.
Trýst her fyri at koma til gerðabøkur 1943-1971
Føroya Ríðingarfelag hevur í longri tíð, arbeitt við at talgilda partar av søgu felagsins. Myndir og filmar eru talgildir og gerðabøkurnar eru eisini teldutøkar.
Sum partur av hesum arbeiði, eru nú gerðabøkur felagsins frá 1943 til 1971 tøkar á heimasíðuni.
Myndin her er allarfyrsta síða í søguni, hon og nógvar aðrar eru at síggja á hesari leinkjuni.
Trýst her fyri at koma til gerðabøkur 1943-1971
12. juli 2015
Jóanis í Hoygarðinum og Sambo DM bronsu
Føroyska liðið sum luttekur í DM í Herning í hesum døgum, hevði valla fingu armanir niðuraftur, aftaná at Elin V. Tindskarð fyrr í dag vann silvur í T2 - Áðrenn næsta heiðursmerkið var vunnið.
Hesaferð var tað Jóanis í Hoygarðinum, sum í greinini fimmgongd gjørdi tað bragd at vinna bronsu.
Sostatt koma føroysku umboðini heim við hvør sínum heiðursmerkið frá DM. Hetta er kapping á sera høgum støðið, so hetta minkar so ikki um føroysku vóninar nú HM verður í August mánaði.
Elin V. Tindskarð og Jóanis í Hoygarðinum hava seinastu árini lagt nógva tíð og orku í at betra um teirra møguleikar í altjóða kappingum, og nú sær so av álvara út til at hendan íløgan gevur úrslit.
Abonner på: Indlæg (Atom)


text:
Pál svam teinin í tíðina 1:51.79, sum er 13 hundraðpartar skjótari enn føroyska metið sum hann setti á NJM fyri 14 døgum síðani. Ein flott forbedring, tá ið man hugsar um at hann tá, á NJM, gjørdi eitt tikaralop til at fara frá bronsu- til gull-heiðursmerki.
SSF dagførir ikki sína heimasíðu longur, og metið á ssf.fo er tí enn teir 1:53.60 sum hann vann gull við á Rhodos í summar. Kiksað SSF, men fantastiskt Pál at betra seg næstan 2 sekund á 200 metra teininum uppá eitt hálvt ár!
Shaila millum Garðarnar svam eisini eina virkuliga flotta tíð í morgun, tá ið hon svam 50 frí uppá 27.02 sekund. Hon vildi tó sikkurt gjarna svomið einar tríggjar hundraðpartar skjótari, so at tíðin fór niður um 27 sekund, ella kanska 1-2 tíggundapartar til at fara niður um metið hjá Elspu á 26.71 (ella er tað 26.91?).
Á sport.fo stendur annars at lesa at Kári J. á Høvdanum eisini kláraði kravtíðina til HM í gjár, tá ið hann setti føroyskt met í 100 rygg. Tey eru nú trý sum eru klár at fara til HM í Manchester í apríl 2008: Elspa Mørkøre, Pál Joensen og Kári J. á Høvdanum.


text:
Býlingurin Inni á Gøtu er tætt bygdur og eitt sum eyðkennir býlingin er, at her hevur altíð verið ótrúliga gott samanhald. Tað hava ígjøgnum árini verið nógvar góðar kreftir, sum hava arbeitt fyri hesum við at skipa fyri ymiskum tiltøkum. Her kann t.d. nevnast: fótbólt, ársveitsla, ruddingardagur, nýggjársbál og mangt, mangt annað sum hevur verið við at samansjóva fólk.
Vit vilja eggja tykkum framhaldandi at koma við góðum hugskotum og siga okkum frá um tit kundu hugsað tykkum at skipa fyri onkrum tiltøkum.


text:
Sáttmáli undirskrivaður um nýtt trolvirkið hjá Vónini
1490910301
J & K Petersen Contractors og Vónin hava undirskrivað sáttmála um byggjan av nýggjum trolvirkið í Fuglafirði. Samráðingarnar hava gingið væl og eru vit fegin um at fara í holt við hesa verkætlan. Stein Olvur Petersen, stjóri á J & K Petersen Contractors og Hjalmar Petersen, stjóri á Vónini undirskrivaðu sáttmálan.
Fyrireikingarnar til byggingina eru longu byrjaðar. Arbeitt verður við at fáa skúrðar v.m. á øki og verður skjótt farið undir lendisarbeiðið.
30.03.2017.


text:
Leygardagin 19. mars í Badmintonhøllini í Tórshavn, einmansleiki
Leygardagin 19. Mars kappaðust okkara ungu leikarar um FM í badminton í einmansleiki. Kappingin var í Badmintonhøllini í Havn og var fyriskipað av kappingarnevndini í BSF saman við HBF sum vertur. Nógv var gjørt burturúr – høllin par pyntað við fløggum og reyðið loyparin var rullaður út til æru fyri okkara ungu og røsku leikarar. Áðrenn hvør aldursbólkur byrjaði gingu leikarnir inn í skrúðgongu meðan tónleikurin fylti høllina. Sera stuttligt at síggja og avgjørt nakað vit eiga at halda áfram við!
Úrslitini frá ymisku aldursbólkunum vóru:
U-9
1. Ari Nandy, MBF
2. Marjus Egilstoft, MBF
3. Runi Øster, HBF
1. Lena Maria Joensen, KBF
2. Bjarta Jákupsdóttir, HBF
3. Esther Nielsen, HBF
U-11
1. Óli Eyðsteinsson,KBF
2. Olgar Fuglø, KBF
3. Ari M. Jacobsen, KBF
1. Mona Rasmusdóttir, ÍF
2. Julia Carlsson, HBF
3. Lena Poulsen, KBF
U-13
1. Jákup Jacobsen, ÍF
2. Andrass Dábjalsson, MBF
3. Silas Eyðsteinsson, MBF
1. Angela Petersen, MBF
2. Gunnva Jacobsen, HBF
3. Tanja Poulsen, KBF
U-15
1. Bartal Poulsen, VíF
2. Magnus Dal-Christiansen, HBF
3. Martin de Friess Justinussen, HBF
1. Sólfrið Joensen, VÍF
2. Sascha Due Niclassen, MBF
3. Tina Joensen, KBF
BSF ynskir øllum føroyamestarum og heiðursmerkjavinnarum hjartaliga tillukku og takkar annars øllum leikarum fyri luttøkuna - og ikki minnst fyrireikarunum fyri ein frálíka góðan dag í høllini.
Si innbjóðing her


text:
Tað er ein vælnøgdur venjari, sum vit fáa orðið á, áðrenn spennandi fyrru hálvfinaluna ímóti VÍF í Vágs Høll ónskvøldið.
Fyri einari viku síðani, fekk Katrine, sum hevur verið stórspælandi í ár, ein skaða og í gjár fingu vit at vita, at hon helst er úti restina av kappingarárinum. Men stuðulin til Katrine hevur verið stórur og genturnar lótu seg ikki ávirka av hesum til dystin ímóti Kyndli sunnudagin, har tær vunnu teir fyrst 38 minuttirnar 19-12. Seinastu 22 minuttirnar blivu ein spurningur um orku, sigur VB-venjarin.
-Og tað er nettupp samanhald, stríðsandin hvør fyri øðrum og hart arbeiðið, sum hevur eyðkent VB-leikararnar hetta kappingarárið. Rasmus staðfestir: ”Pigerne arbejder altså bare pissegodt” og eg ivist ikki eina løtu í, at VB-leikararnir eru teir hondbóltsspælarar í Føroyum, sum geva mest fyri hondbóltin. -Sunnudag eftir sunnudag verður familjan løgd til síðis og allur dagurin brúktur norðanfjørðs! Samstundis staðfesta vit eina stóra framgongd hjá øllum leikarum, og eru fyrstu 38 minuttirnar ímóti Kyndli eitt greitt dømi um tað! Serliga Caroline Ladefoged var vandamikil ímóti Kyndli, leggur Rasmus afturat.
VÍF favorittur í tveimum spennandi hálvfinalum
Tað er ongin ivi um at VÍF er greiður favorittur til at vinna sess í steypafinaluni. Okur er komin í hálvfinaluna við einum wildcard, og VÍF hevur knúst alla mótstøðu í teirra bólki, so okur skylda okkum sjálvum, bygdin, ja allari Suðuroynni, at brúka teir báðir næstu dystirnar til at vísa, at plássið í hálvfinaluni var uppiborið, sigur Rasmus.
VÍF-liðið er fylt við profilum í bæði leikarahópinum sum á venjarabonkinum, so tað er ein trupul uppgáva, sum okur standa yvirfyri, men okur hava tilgóðar at vinna ímóti VÍF, og í løtum hava okur víst stóra framgongd. -Og eg eri vísur í, at samanhaldið hjá gentunum kemur at merkjast í allari høllini, tá okur ónskvøldið á heimavøllið taka ímóti VÍF í fyrru hálvfinaluni, sigur VB-venjarin.
Gurið kandidatur til ársins leikara
Gurið Augustinussen er utan iva ein av mest rutineraðu leikarunum í Hvonn-deildini og í ár hevur hon lyft sítt spæl á eitt enn hægri støðið enn undanfarin ár. Tað er ongin ivi um, at Gurið er kandidatur til at gerast ársins leikari í føroyskum kvinnuhondbólti, sigur VB-venjarin.
Og Gurið sigur sjálv um hálvfinalurnar í steypakappingini: ”-Nú er tað alt ella onki. Okur eru komnar í semifinaluna, tvs. 2 kampar frá steypafinaluni. Tað er alt ov langt síðan at okur, VB hava verið í steypafinaluni, so eg haldi at nú skal tað verða. Eg haldi at okur leikarir hava uppiborið tað og bygdin eisini. So okur fara at gera alt fyri at vinna og eg ivist ikki í at øll bygdin, ja kanska øll Suðuroyggin bakkar okkum upp og koma at stuðla okkum til teir næstu kamparnir.”
Fyrra hálvfinalan millum VB og VÍF verður í Vágs Høll ónskvøldið kl. 20.00.
Høvðusmynd: Bjartur Vest


text:
Hetta er sjálvstøðugt framhald av bókini Ótrúliga hypnosubókin hjá Molly Moon, sum kom út í 2006.
Molly Moon er foreldraleys og býr á barnaheimi. Í fyrru bókini finnur hon eina hypnosubók, og hon má sanna, at hon hevur framúr evni at hypnotisera.
Hon endar yviri í USA, og tað stutta av tí langa er, at børnini á barnaheiminum, sum ikki høvdu tað serliga gott áðrenn, fáa tað nógv betri, tá ið Molly hevur tikið sær av nøkrum av starvsfólkunum á barnaheiminum.
Í hesari bókini fer Molly aftur yvir til USA. Hesaferð tí at hon frættir, at ríkmaðurin Primo Cell hevur líka stór evni sum hon at hypnotisera, og at hann ikki brúkar síni evni til tað góða, men heldur til at fáa meira vald, og tað vil Molly ikki vita av!
Aftur


text:
Ein lygn kann sigast túsund ferðir men er framvegis lygn
Við Gunvá við Keldu sum dominerandi er fólkaflokkurin í Klaksvíkar býráð blivin ein flokkur, sum lítið og einki skapir sjálvur, men dugir best at peika og grenja um tað, sum onnur skulu gera ella ikki gera, og nú tað gongur væl hjá okkum í meirilutanum at byggja ein spennandi bý, ja so roynir býráðslimurin at flyta fokus yvir á landspolitikk og enntá at spreiða lygnir um undirritaða.
Í 30-40 ár hevur Klaksvíkar býráð til fánýtis roynt at byggja ein miðbý – tað gera vit nú, og tað gongur væl. Í áratíggju hevur kommunan einki gjørt við íbúðabygging í Klaksvík – tað gera vit nú, og tað gongur væl. Tað hevur leingi manglað ein satsing frá býráðnum upp á at skapa eitt býarumhvørvi við trivnaði í hásæti – tað gera vit nú, og tað gongur væl. Leingi hevur Klaksvíkar kommuna saknað eina tilflyting av yngri familjum – hana hava vit nú, og tað fegnast vit um. Samstundis hava vit eitt gott og tætt samstarv við vinnuna um framtøk, og hava nátt stórum málum – eitt av hesum er heimsins størsta smoltstøð, og fleiri onnur úrslit eru ávegis. Vit samstarva við landið um at fáa nýggjar borgaratænastur og arbeiðspláss til Klaksvíkar – og hava nátt úrslitum, og tað fegnast vit um.
Meðan vit hava arbeitt við og nátt hesum málum hevur ein flokkur í býráðnum sitið uttanfyri meirilutan, og í hesum flokki er tað serliga ein, sum hevur brúkt nógva tíð og orku uppá at grenjað og peikað. Tí má Gunvá við Keldu fara yvir í landspolitikk fyri at kasta við runu eftir mær, og eins og runan er skitin, so er hetta seinasta álopið tað ikki minni. Tað er hugstoytt at uppliva, men eg havi breiðan rygg, sum man fara at tola eisini hetta illsinnisglepsið.
Tá fólk lúgva um teg, er ikki so lætt at verja seg, tí ein lygn er ein lygn, men verður hon áhaldandi endurtikin, er vandi fyri, at fólk byrja at trúgva henni. Eg kann tí ikki annað enn upp á tað harðasta afturvísa, at eg ikki havi mótmælt fiskivinnupolitikkinum hjá landsstýrinum. Tvørturímóti havi eg, bæði alment og í mínum politiska arbeiði, arbeitt hart ímóti fiskivinnuætlanunum hjá landsstýrinum, ja eg sleit enntá samgongusamráðingarnar við landsstýrisflokkarnar júst av hesi orsøk. Men hesin sannleikin hevur als ongan áhuga hjá Gunvá við Keldu, tí hon vil heldur spreiða lygnir og skapa ringa umrøðu av mínum persóni. Tað er eingin vøkur missión at hava, men tað er so hennara val, og tað harmar meg sera nógv.
Soleiðis er politikkur, siga tey, men eg vil so einki hava við slíkan politikk at gera. Og meðan hetta ljóta álopið verður gjørt á meg, fara vit framhaldandi at gera okkara ítarsta fyri at náa teimum mongu málum, sum vit í meirilutanum í Klaksvíkar býráð hava sett okkum fyri at náa, við at byggja ein miðbý, við íbúðabygging í Klaksvík, við ar skapa eitt býarumhvørvi við trivnaði í hásæti, við at skapa fortreytir fyri tilflyting av yngri familjum, við góðum og tøttum samstarvi við vinnuna um framtøk og nýggj arbeiðspláss, og við samstarvi við landið um at fáa nýggjar borgaratænastur og arbeiðspláss til Klaksvíkar.
So verður tað upp til borgaran at gera av, hvønn tey vilja hava at stýra býnum. Eg fari so framhaldandi at gera mítt allarbesta fyri hendan býin og hesa kommunu. Heldur enn áhaldandi at grenja og peika, vil eg heita á Gunvá við Keldu um at taka lógvatak saman við okkum.
Klaksvík, 6. august 2018
Jógvan Skorheim, borgarstjóri í Klaksvíkar kommunu


text:
Líknandi greinar
Grillin hjá Símun broytir upplatingartíðir
Fyri at arbeiðsfólkini í býnum, skulu hava møguleikan at fáa fatur á leskiliga grillmatinum hjá Grillini hjá Símun – Maverick, áðrenn tey fara heim frá arbeiðið, hava vit avgjørt at broyta upplatingartíðirnar, har vit lata upp ein tíma fyrr, nevnliga klokkan 17.00 og lata aftur kl. 23.00. Grillin hjá Símun er kend fyri teir saftigu Les meira…
Fýra smábátar avreiddu til N.F.C.S. ígjár
Tað blivu til góð 3000 pund. Bátarnir vóru Fremad, Høgabrúgv, Maria og Neshamar. Tað mesta var toskur og hýsa og varð fiskurin boðin út á Fiskamarknaðinum Føroya. Fremad fiskaði við línu og hinir fiskaðu við snellu. SáH
Pop Up Shop hevur seinasta søladag í Klaksvík ídag
Kl. 18.00 í dag er seinastu søludagurin hjá Pop Up Shop handilinum í Klaksvík á hesum sinni. Nógv góð tilboð eru og geva tey av ymiskum vørum heili 50% í avsláttri. Norðoya Portalurin og News.fo vóru á gólvinum og sera fínt var tað, tí har varð reyðu løbarin breiddur út fyri okkum. Tvær fryntligar kvinnur Les meira…


text:
Rætting av gjaldi fyri Restskuldatrygging á Realkredittlánum17-01-2011
Í sambandi við umleggingina til SDC í mai 2010, bar tíverri ikki til at knýta Realkredittláninini til Restskulda-tryggingarnar. Hetta førdi við sær, at kundar, sum hava Realkredittlán, í flestu førum hava goldið ov lítið fyri Restskuldatryggingina í tíðarskeiðnum mai til oktober 2010. Hetta verður nú rættað
Fundarfrásøgn frá eykaaðalfundi10-01-2011
Fundarfrásøgn frá eykaaðalfundi í Eik Banka Føroya P/F hildin 6. januar 2011
Fótbóltsfelagið Giza fór við sigrinum 3. sunnudag í advent15-12-2010
Limirnir í fótbólsfelagnum Giza fegnast um úrslitið og fara at nýta peningin til nýggjar bóltar til unga felagið
Frágreiðing frá eykaaðalfundi í Eik Banka P/F10-12-2010
Á eykaaðalfundi í Eik Banka P/F hósdagin 9. desember vórðu viðtøkubroytingar samtyktar í samsvari við skránna
Gjald fyri virðisbrævagoymslu09-12-2010
Eins og flest allir aðrir bankar hevur Eik Banki Føroya ein kostnað fyri virðisbrævagoymslu


text:
VÍF-H71 kvinnur 40-24
Sigursrøðin hjá VÍF-kvinnunum heldur fram, nú vit eru farin inn í annað umfar av Hvonn-kappingini. Og talan er ikki einans um eina framhaldandi sigursrøð, tí hóskvøldið 2. november var talan um ein veruligan stórsigur móti kvinnunum hjá H71, sum hevur klárað seg væl móti sjálvt teimum sterkaru liðunum í kappingini. Við Mariu Weyhe á odda hevur H71 eitt rímiliga gott lið, nú tær royna seg fyri fyrstu ferð í bestu deildini. Har eru fleiri góðir leikarar, men onkur veik lið eru í ketuni og kanska serliga væntandi royndirnar hjá nøkrum av leikarunum draga eitt vet niður.
Sigurin hjá VÍF var ongantíð í vanda. Tað tók kortini eina løtu at fáa frástøðu í málmuninum, men tá verulig gongd var komin á, vóru vestmannakvinnur ikki til at steðga og drógu frá í stórum lopum. Kvika og trygga spælið, beinu sendingarnar og góða verjan eyðkendu leikgongdina hjá okkara kvinnum. Tað var hugaligt, at Marianna nú eisini slapp at royna seg í høvuðsleiklutinum á miðjuni eina góða løtu. Og tá vit vóru komin nakað út í seinna hálvleik, sluppu tær, sum hava sitið nokk so nógv á beinkinnum, rættiliga eisini at royna seg – og við góðum úrslitum.
Tað var somuleiðis sera dámligt við góðum áskoðarum henda dystin. Eg havi verið til onkrar dystir millum onnur lið í hondbóltskappingini seinastu dagarnar, har stórtsæð tøgn hevur valdað stóran part av dystunum, og vit mugu rósa okkara áskoðarum fyri teirra virkna leiklut í at bera okkara lið til sigurs.
Við sigrinum móti H71 liggur VÍF á odda við 13 stigum fyri sjey dystir. Kyndil og VB leiktu javnt hetta umfarið, og tað passaði okkum fínt. Tað er langt síðani, at tað hevur gingið so væl hjá VÍF-kvinnunum. Sunnudagin klokkan 15.00 spæla kvinnurnar í Klaksvík móti Stjørnuni. Vit mugu ásanna, at VÍF er favorittur til henda dystin, men lat okkum halda tunguna mitt í munninum. Tað ræður um ongantíð at taka nakað fyri givið, og tí mega kvinnurnar vera fult uppsettar eisini til henda dystin.
Málini hjá VÍF: Agnas Olsen 10, Lillian Djurhuus 10 mál, Durita C. Jojic 5, Kathe Frederiksen 4, Heidi Maria Akselsen 4, Marianna H. Jacobsen 3, Randi Virgarsdóttir 2, Sarah Bank Bjerg 1 og Ingibjørg Olsen 1.


text:
Hvør stórt at kunna staðfesta henda kavarokaða januardag, at hitt frarmúrskarandi bretska shoegaze ljómliðið Slowdive er komið aftur í aftur. 'Star Roving', fyrsta nýggja staklagið í heili 22 ár, er úti nú! Eitt stórbært lag, ið livir upp til heitið hjá bólkinum: "Slowdive". Hatta er júst kenslan. At kava spakuliga, tað verið seg í vatni, kava, luft, úti í rúmdini ella í einum stjørnuhavi (so segði hann). Gott at verma sær oyragongirnar við!
Bólkurin Slowdive miðsavnar seg um sangara og sangskrivara duo'ina Neil Halstead og Rachel Goswell. Tey vóru stovnaði í Reading í Berkshire í Onglandi í 1989, og lótu tríggjar plátur og nakrar EP'ir úr hondum inntil tey fóru hvør til sítt í 1995. Hvat er so shoegaze? Jú, tað er stutt sagt klassisk poppsangskriving umgyrd av támutari gittar studio ljóðviðgerð. Tað ber óivað til at tekna eina striku frá shoegaze aftur til Phil Spector, The Velvet Underground o.a. Slowdive hava altíð duga tað soniska væl. Tey samstarvaðu enntá við Brian Eno á nøkrum sangum á Souvlaki.
Seinasta plátan áðrenn bólkurin gavst var Pygmalion frá 1995, har Neil Halstead flytir seg yvir í eksperimental/ambient/abstrakt øki. Eisini ein fantastiska góð útgáva. Vit hoyrdu Slowdive á Roskilde Festival í 2014, og tað var ein bergtakandi konsert. Helst besta konsertin á festivalinum tað árið. Inniligt og rørandi. Eg frætti um Slowdive gjøgnum gittarleikaran og vinmannin Jan Johansen og tónleikabólkin glorybox. At hoyra Slowdive live minti meg á nøkur ting sum tónleikur kann, ið glorybox vístu mær í verki á fyrsta sinni. Í 2008 hoyrdu vit annars My Bloody Valentine spæla reunion konsert á Roskilde Festival, so tað er ikki at kimsa at.
Hetta eru snøgt sagt spennandi tíðir at fjeppast uppi í shoegaze bylgjuni, ið sveipti Stórabretland fyri 20-25 árum síðani. Í 2013 var tað My Bloody Valentine, ið gjørdu comeback við nýggjari plátu, í 2014 túraðu Slowdive fyri fyrstu ferð í 20 ár, og í fjør fóru Ride aftur á landavegin. Eitt boð uppá eina shoegazer tríeind man vera júst hesir tríggir bólkarnir. Mín topp 3 yvir bestu útgávur frá tíðarskeiðnum er í øllum førum 1. Loveless hjá My Bloody Valentine, 2. Souvlaki hjá Slowdive og 3. Nowhere hjá Ride. My Bloody Valentine komu aftur í aftur við teirri frálíku MBV í 2013, og nú eiga Slowdive tørn við nýggjari plátuútgávu.
Sí annars henda áhugaverda og upplýsandi heimildarfilmin um Souvlaki:


text:
Skrivliga próvtøkan
15.05.2018 - Miðlabreytin
Hey øll somul,
Skrivliga próvtøkan verður í næstu viku frá og við týsdegnum 22. mai til og við fríggjdagin 25. mai.
Vikuna aftaná er vanlig skúlagongd.
Viðheft eru tvey skema - annað fyri NámX, víðkað og hitt fyri NámX, fráfaring.
Kunnið tykkum væl um próvtøkutíðirnar, nær og hvar tit skulu møta og hvat tit hava loyvið at hava við til próvtøkurnar.
Skrivliga próvtøkan 2018, NámX, fráfaring.xlsx
Skrivliga próvtøkan 2018, NámX.pdf
Skrivliga próvtøkan 2018, NámX, fráfaring.pdf
Skrivliga próvtøkan 2018, NámX.xlsx


text:
at veita hjálp til at gera ein skúladepil, so ung kunnu læra at lesa og skriva. Eisini eru keyptar nakrar seymimaskinur, so gentur kunnu læra at seyma og kunnu liva av tí. Umleið 50% av íbúgvunum í Pakistan duga at lesa, men av teimum undirkúgaðu kristnu eru tað bert 8 %, sum hava lært at lesa. Meir fæst at vita við at venda sær til Dánial Gaardlykke, Saltangará tlf. 749302. Orð at grunda yvir: "Varðveit hjartað framum alt, sum varðveitt verður, tí úr tí gongur lívið út"
Vertur: Eydna Háberg
Um tú vilt taka sendingina niður, so høgraklikka slóðina og vel "Save link as…" ella "Gem destination som…"


text:
Kortmisbrúk fellur maskinmeistaraformann
Danska maskinmeistarafelagið upplýsir, at formaðurin í felagnum í mong ár, Per Jørgensen, er koyrdur úr starvi, tí hann hevur “kveistrað karmarnar fyri nýtslu av kredittkortinum hjá felagnum til viks”, skrivar felagið í tíðindaskrivi.
Brádliga uppsøgnin við virknaði beinanvegin varð tikin á nevndarfundi í felagnum fríggjadagin. Ongin grundgeving varð tá givin fyri burturvísingini í stutta tíðindaskrivinum, ið varð send út aftaná. Har stóð bert:
“Per Jørgensen er í dag farin frá sum formaður í Maskinmestrenes Forening. Sambært viðtøkunum í Maskinmestrenes Forening hevur næstformaðurin Jan Rose Andresen tikið við sum formaður í Maskinmestrenes Forening.”
Men leygarkvøldið sendi felagið út nýtt tíðindaskriv, har nærri varð greitt frá formansskiftinum:
“Á nevndarfundinum varð gjørt av at enda samstarvið við Per Jørgensen straks, tí hann hevur skúgvað karmarnar fyri nýtslu av kredittkortinum hjá felagnum til viks,” stendur í tíðindaskrivinum.
Onki verður nevnt um, hvussu stórt misbrúk talan er um ella um fyrrverandi formaðurin er meldaður til løgregluna.
Nýggi formaðurin hevur verið limur í nevndini síðani 2004 og hevur verið næstformaður síðani 2014.
Niels Larsen røkir fyribils næstformanssessin.
Keldur: Maskinmestrenes Forening og maritimedanmark.dk.


text:
Seinasta venjing áðrenn jól var skipað sum felagsvenjing og sum vanligt var hendan í fimleikahøllini í Studentaskúlanum. Vit høvdu fingið Adrianu Voda at skipa venjingina og við kønari hond eydnaðist henni at skipa eina venjing har øll fingu verið við. Yngsti luttakari var um sjey ára aldur og tey elstu vóru um tjúgu ár, men øll vandu saman og var tað stuttligt at síggja hvussu væl tað ber til at hugna sær saman, sjálvt um aldursmunurin kann tykjast stórur.
Sum altíð endaði venjingin við felagsmynd og aftaná bjóðaði Balslev djús og frukt til øll. Venjingin byrjar aftur tá skúlarnir byrja aftur, men jólaaftan verður kirkjurenning.
Hvirlan vil ynskja øllum gleðilig jól og gott nýggjár


text:
Skótaliðið Royndin er stovnað tann 11. august 1940, og er sostatt uppi í teimum elstu skótaliðum í landinum.
Skótarnir eru limur í KFUM skótunum í Føroyum, sum eisini nevnast fyri “grønu skótar”, sum eiga Skótadepilin á Selatrað.
Hvørja viku eru umleið 40 børn og ung í skóthúsinum í Vági, har tey taka royndir, læra sjálvbjargni, samanhald og aðrar skótakynstur.
Av og á fara tey á legur norðanfjørðs og ofta koma skótar úr Havnini á vitjan. Og tá eru kappingar á skránni.
Skótar arbeiða eftir patruljuskipan, har tað eru upp til 7 skótar í hvørjari patrulju. Skótarnir í hvørjari patrulju arbeiða saman til dagligt. Tey gera eina plan fyri dagin, og saman loysa tey ymiska uppgávur, gera mat, spæla ella taka royndir.
Øll eru vælkomin at royna seg sum skóti, og nýggir limir eru vælkomnir.
Úlvar: Børn 7-11ár(1-4fl) møta hvønn mánadag kl 18.00 til 19.00
Skótar og US: Ung 12-18ár (frá 5fl) møta um kl 19-19.30 til kl 21.00 hvønn mánadag.
Skótaliðið á Facebook: https://www.facebook.com/about/login/#!/groups/291463072550/


text:
- Tíðindi, mentan og ítróttur
Arbeiðið í grønlendsku grundlógarnevnd steðgað
Grønlendska grundlógvarnevndin varð sett í skundi í 2016, og síðani hevur hon arbeitt í smáum. Tað skrivar grønlendska kringvarpið, KNR.
Men nú er arbeiðið í nevndini er enn einaferð steðgað, og tað er óvist, hvat fer at henda.
Forkvinna vald í landsstýrið
Vivian Motzfeldt var forkvinna í nevndini, men hon varð vald í landsstýrið eftir valið og segði seg tá frá sum forkvinnu í nevndini.
Sara Olsvig sigur seg ikki hava frætt nakað um, hvat hendir við nevndini, og tað sama sigur umboðið hjá Demokratunum í nevndini.
Allir flokkar skuldu við
Eftir upprunaligu ætlanini, skuldu sjey fólk manna nevndina, so allir flokkar sum høvdu umboð í landstinginum, vóru við.
Og so skuldu flokkarnir manna nevndina, alt eftir stødd.
- Støðan er broytt, tí nú eru fleiri flokkar, og tí er neyðugt at broyta arbeiðssetningin hjá nevndini, sigur Sara Olsvig, forkvinna í IA.
Sí eisini


text:
- Tíðindi, mentan og ítróttur
Átta skip landaðu svartkjaft 16 ferðir uttanlands
Átta føroysk skip brúktu møguleikan at landa svartkjaft uttanlands.
Tey landaðu 16 ferðir, tilsamans góð 39.000 tons, upplýsir Vørn.
Skipini landaðu í Írlandi, Noregi, Íslandi, Danmark og í Niðurlondum.
Í dag, 14.juni, er seinasti dagur, sum føroysk skip sleppa at landa svartkjaft uttanlands.
Kunngerðin broytt
Vinnan legði trýst á Fiskimálaráðið um at broyta treytina um føroyskan kaikant, tí móttøkuorkan í Føroyum var avmarkað, og nógvur svartkjaftur var at fáa.
Tí var leingi hjá svartkjaftaskipunum at bíða eftir at sleppa framat at landa í Føroyum.
Fiskimálaráðið broytti síðani kunngerðina, so til bar at landa svartkjaft uttanlands frá 27.apríl til og við 14.juni.
Fyri einum mánað síðani høvdu fimm føroysk skip landað svartkjaft uttanlands.
Tey høvdu landað sjey ferðir í Danmark, Norra og í Íslandi, tilsamans 14.500 tons, upplýsti Vørn tá.
Sí eisini


text:
Framleiðsluútgerð
MEST í Runavík hevur hollar royndir og serkøna vitan innan framleiðslu og tænastuveitan av vørum, framleiddar úr rustfríum stáli.
Okkara veitingar í Runavík fevna um framleiðsluútgerð til flakalinjur, reinskeringarborð, transportbond, lyftarar, kassavendarar til ali- og fiskivinnuna – umframt hópin av loysnum til vinnuna annars.
Vit veita loysnir líka frá tekniborðinum til lidna framleiðslu – við framkomnum 3 D-telduforritum.
Ymiskar vinnur merkir ymiskir kundar, og hesi seta krøv og fevnir hetta um eitt nú laksavirkir, fiskavirkir, fiskiskip og vinnuna á landi. Við landsins størstu goymslu av rustfríum vørum og eini vælskipaðari framleiðslu er MEST klárt at veita góða og skjóta tænastu, tá tað ræður um framleiðsluútgerð úr rustfríum stáli.
Fjøruvegur - FO-620 Runavík - Tel +298 61 11 90 - Fax +298 30 11 91 - runavik@mest.fo


text:
Grønland er heimsins størsta oyggj. Hesa seinastu tíðina hevur stór broyting verið í grønlendska samfelagnum, og siðir og skikkir grønlendinga hava verið ávirkaðir á mangan hátt. Men stórfingna náttúran og harðføra veðurlagið kunnu tó ikki ávirkast av nútíðartøknifrøði. Grønland er í ríkisfelagsskapi við Danmark, og síðan 1979 hava grønlendingar havt heimastýri. Grønlendska stjórnin (Landsstýrið) hevur avgerðarrættin í innlendisviðurskiftum. Fólkið býr í bygdum og býum fram við strondini, mest vestanfyri; har er veðurlagið betri. Har er tað ísfría landið, sum ikki er størri enn Noreg. Landið annars liggur fjalt undir innlandsísinum. Har kann eingin búgva. Úr innlandsísinum skríða nógvir stórir jøklar oman at sjónum. Sjógvurin er grundarlagið undir búskapi grønlendinga, og fiskiskapur er høvuðsvinnan. Nú kanna teir eftir, um ráevni, t.d. olja, jarn, kopar og uran, eru í undirgrundini. Eisini verður kannað, hvussu vatnið úr innlandsísinum kann brúkast í vatnorkuverkum.
Eins og allir grønlendskir býir liggur Nuuk fram við sjónum. Nuuk er størsti býur í Grønlandi og høvuðsstaður landsins. Her eru landsstýrisskrivstovurnar og fyrisitingin, og her kemur Landstingið saman. Nuuk er nútíðarbýur í menning. Nógv fólk flytur av bygd til býin og vónar at fáa lut í vælferðini.
Grønlendingar eru ættaðir frá inuittum, sum fyri o.u. 1.000 árum síðan komu vestaneftir. Grønlendingar kalla landið Kaiaaiiit
Heimsins størsta friðaða øki er Norður- og Eysturgrønlandi, o.u. 972.000 km2.
Grønland er partur í norðuramerikanska meginlandinum, og er sambindingarliður í Norðuratlantshavi millum Amerika og Evropa. Einki land er nærri Norðurpólinum enn Grønland. Har smalast er um sundið millum Grønland og Kanada vestanfyri eru bara 30 km. Grønlandsfjørður, millum Grønland og Ísland eystanfyri, er 300 km breiður.
Grønland er fjallaland, men 4/5 eru fjaidir undir ísi. Í einar tvær mió. ár hevur meginparturin av Grønlandi ligið undir innlandsísinum. Í Miðgrønlandi er ísurin í fleiri støðum meira enn 3 km tjúkkur. Á hvørjum ári legst meiri kavi, og hann bráðnar ikki, tí har er altíð so kalt. Kavin verður trýstur saman og verður til ís. Jøklar skríða oman at strondini, har ísurin bráðnar ella brotnar av jøklinum og rekur burtur sum ísfjøll.
Innlandsísurin kemur nógva staðni heilt oman at strondini. Tað brotnar burtur av ísinum, tá ið jøkulin kálvar, og ísfjøllini reka so við streyminum suður við landinum, suður á Hvarvið, og so norður við landinum vestanfyri. 9/10 av einum ísfjalli eru undir, og kunnu tey tí vera til stóran bága fyri skipaferðsluna.
Bara fáir grønlendingar hava sæð hvítabjørn, har hon vanliga heldur til. Hvítabjørnin er størsta landdýrið í Grønlandi, og føði hennara er mest kópur. Nú eru helst ikki fleiri enn 10.000 hvítabjarnir eftir í Grønlandi. Tær flestu halda til í Melvillebugi í Vesturgrønlandi, har fólk ikki kemur. Eitt hvítabjarnarskinn kostar fleiri túsund krónur, men hvítabjørnin er vard við veiðu- og friðingarviðtøkum, so hon verður ikki oydd.
Í tí gamla veiðimannasamfelagnum hevði kópurin ógvuliga stóran týdning. Allur kópurin kom til sættis. Skinnið varð brúkt til klæði, tenninar til prýðislutir, soymið at seymað við og annað, og tvøstið ótu teir. Enn veiða grønlendingar kóp, sum teir altíð hava gjørt. Tó brúka teir byrsu nú og ikki skutil. Kópaskinnini verða garvað á garvingarvirkinum í Qaqortoq. Nógv verður seymað burtur úr kópaskinnum.
Um flogvøllin í Syðra Streymfirði er samband hvønn dag við umheimin og teir grøniendsku flogvøllirnar.
Kelda: Heimur okkara - Alfrøði 1. Bókadeild Føroya Lærarafelags og Føroya Skúlabókagrunnur. Tórshavn 1992.
Høvuðsstaður:
Nuuk
Vídd: 2.176.000 km2
Fólkatal: 57.670
Alment mál:
grønlendskt og danskt
Átrúnaður:
kristindómur
Stýrsilag:
fólkaræðið, fleirflokkaskipan. Sjálvstýri - Grønland er í ríkisfelagsskapi við Danmark og Føroyar
Gjaldoyra: danska krónan (DKK)


text:
- Tíðindi, mentan og ítróttur
Fáa sløk sjey prosent í trý ár
Pedagogverkfallið er av.
Pedagogfelagið, Fíggjarmálaráðið og Kommunala arbeiðsgevarafelagið tóku øll av semingsuppskotinum, og skrivaðu í nátt undir nýggjan trý ára sáttmála.
Lønarvøksturin hesi trý árini verður tilsamans 6,95 prosent.
Fíggjarmálaráðið og Kommunala arbeiðsgevarafelagið siga, at hetta eru 1,45 prosent meira, enn Starvsmannafelagið fekk í sínum sáttmála. Starvsmannafelagið fekk 5,5 prosent aftrat í tvey ár.
Í sáttmálanum við Pedagogfelagið koma tey 1,45 prosentini aftrat triðja árið.
33.000 í endaløn
Nýggja lønartalvan merkir, at byrjunarlønin hjá námsfrøðingum hækkar 1300 krónur í trý ár, og endalønin kemur eftir trimum árum upp á góðar 33.000 kr. um mánaðin.
Í 2019 styttist lønarstigin, soleiðis at farið verður úr 16 árum niður í 14 ár, frá byrjunarstigi til endastig.
Semja er um, at virkast skal fyri at skipa fleiri námsfrøðilig størv á eldraøkinum.
Hjá hjálparfólkum hækkar lønin 1200 krónur í trý ár. Haraftrat fáa hjálparfólk, sum hava verið meira enn tvey ár á endastigi, eitt nýtt endastig. Hjálparfólk við útbúgving uttanlands fáa eisini eitt lønarstig aftrat í lønartalvuni.
Partarnir hava avtalað í felag at heita á Mentamálaráðið um at kanna møguleikarnar fyri at fara undir at skipa útbúgving fyri hjálparfólk í Føroyum.
Hjálparfólk javnsett
Eftirlønin hjá hjálparfólkum verður javnsett við eftirlønina hjá námsfrøðingum á kommunala økinum. Eftirlønargjaldið hækkar úr 10 upp í 12 prosent.
Tímalønt, sum onga eftirløn fáa í dag, fáa nú fýra prosent í eftirløn, ella tað sama, sum skal rindast sambært eftirlønarlógini.
Tað gjaldið er fýra prosent í 2018.
Fíggjarmálaráðið og Kommunala arbeiðsgevarafelagið siga í tíðindaskrivi, at tey vildu hava ein tvey ára sáttmála innan lønarkarmin, sum varð avtalaður við Starvsmannafelagið.
Men semingsuppskotið legði upp til at gera ein trý ára sáttmála, sum kostar 1,45 prosent meira triðja árið, og tað tóku Fíggjarmálaráðið og Kommunala arbeiðsgevarafelagið eisini undir við.
Samhugaverkfallið avlýst
Semingsroyndin byrjaði seinnapartin fríggjadagin, og um 10 tíðina í gjárkvøldið løgdu semingsmenninir eitt uppskot fyri partarnar, sum teir tóku av.
At semja nú er gjørd millum Pedagogfelagið, Fíggjarmálaráðið og Kommunala arbeiðsgevarafelagið um nýggjan sáttmála, hevur við sær, at samhugaverkfallið, sum 21 fakfeløg lýstu at koma í gildi í morgin ári, er avlýst.
Sí eisini


text:
Mamma fær sjeik
Bókadeild Føroya Lærarafelags
- Síður: 32
- Útgávuár: 2011
- Upprunamál: danskt
- Innbinding: heft
- Rithøvundur: Mette Egelund Olsen
- Myndir: Tove Krebs Lange
- Týðari: Hjørdis Heindriksdóttir
Fitt søga um gentu, hvørs mamma fær nýggjan sjeik.
Søgan er um gentu, hvørs mamma hevur fingið nýggjan sjeik. Mamman er glað og smílist til sjeikin, tá hon hyggur upp á hann. Men dóttirin vil ikki hava ein nýggjan pápa, og hon vil heldur einki hava at gera við børnini hjá honum. Hon vónar, at hann fer og kemur ongantíð aftur.
Ein fitt søga, sum endar væl, og sum nógv børn kenna seg aftur í.


text:
Partapening
Framtak kan við partapeningi vera við til at gera bæði stórar og smærri íløgur. Íløgur, sum grunnurin ger skulu vera grundaðar á marknaðartreytir. Støddin á íløguni er í hvørjum einstøkum føri tengd at íløgutørvi, vága og íløguhuganum hjá øðrum íleggjarum og lángevum. Les meira
Ábyrgdarlán
Vit hava eisini møguleikan fyri at veita ábyrgdarlán. Hevur tú trupulleika við at fáa økt um størri fígging frá fíggjarstovnum, tí eginfíggingin er lutfallsliga lítil, kann eitt ábyrgdarlán møguliga vera ein loysn. Les meira
Leikluturin hjá Framtak
Framtak samstarvar við flestu fíggjarligu aktørarnar á Føroyska marknaðinum. Saman við tær og… Les meira
Samstarv
Almenni danski fíggjar- og íløgugrunnurin, Vækstfonden, bjóðar nú føroyskum fyritøkum fleiri møguleikar fyri fígging. Fíggingarloysnirnar eru serliga ætlaðar fyritøkum, sum arbeiða við vakstrar- og ella menningarætlanum. Les meira


text:
Á flaggdegnum 25. apríl 2015 fer Norrøna Ungmannafelag Føroya at hátíðarhalda, at 75 ár eru liðin, síðani bretski konsulin, Mason, segði, at føroysk skip skuldu sigla undir Merkinum.
Dagurin verður hátíðarhildin við tveimum áhugaverdum fyrilestrum og hugnaligari kaffistovu í Posthúskjallaranum í Tórsgøtu 8 í Tórshavn. Opið er fyri almenninginum frá kl. 16 til 18.
Hanus Kamban, rithøvundur, fer at hugleiða. Yvirskriftin er:
“Føroyski samleikin – frá amti til heimastýri”
Endamálið við framløguni er at lýsa stríðið fyri at fáa føroyska flaggið og føroyska málið viðurkent, og hvørjar avleiðingar tað hevði fyri sjálvkensluna í Føroyum. Somuleiðis verður nomið við, hvønn týdning tjóðskaparrørslan og tað, at vit t.d. fingu eitt sjónleikarhús, at ein føroyskur studentaskúli varð settur á stovn og onnur mentanarlig framstig, høvdu fyri føroyska samleikan.
Umframt hetta kemur Sámal Tróndur Finnsson Johansen, søgufrøðingur, at greiða frá um Føroyar undir kalda krígnum. Yvirskriftin er:
“Kalda krígið: Føroyar og Norðurlond”
Almenna orðaskiftið um leiklut Føroya í kalda krígnum verður mangan stýrt av (politiska) kjakinum, sum snýr seg um sambandið millum Føroyar og Danmark. Við at seta leiklut Føroya í kalda krígnum inn í ein (størri) norðurlendskan samanhang, ber til at fáa fram onnur viðurskifti, sum eisini høvdu týdning. Til dømis ber til at kanna nærri, hvønn leiklut Føroyar høvdu í sokallaðu ‘norðurlendsku javnvágini’, t.v.s. ta trygdarpolitisku javnvág, sum var við til at skapa ‘relativan lágspenning’ í norðurlendska økinum. Endamálið við hesi framløgu er at vísa á fyrimunir og vansar við at seta leiklut Føroya í ein norðurlendskan samanhang.
Øll eru vælkomin at hátíðarhalda henda stóra dag.


text:
Tíðindaskriv
15.05.2018 - 14:09
Mentan > Mentan > Konsertir
Havnarkórið hevur aftur í vár sett eina av stóru messunum á skránna, hesaferð eina messu hjá gitna tónaskaldinum Franz Schubert (1797-1828). Schubert skrivaði hesa messuna árini 1819-1822. Messan er nummar fimm av í alt seks messum, sum tónaskaldið skrivaði.
Tónleikasøgufólk eru ikki í iva um, at tær báðar síðstu eru tær bestu. Tey karakteristisku skiftini millum moll og dur, skift millum kraftmiklar satsar til yndisligar kvatettir og millum kvikar og seinar gongdir, seta dám á tónleikin. Schubert stóð við øðrum beininum í nýggja romantiska rákinum innan tónleik og við hinum í Wienerklassiska tíðarskeiðnum, og tann eitt sindur eldri Beethoven var ein stóra fyrimynd hjá honum.
Havnarkórið hevur mongu seinastu árini havt stórverk á skrá. Við tí navnframa Ólavi Hátún á odda, hevur kórið framført nógv at teimum størstu og bestu kórtónaverkunum í tónleikasøguni. Síðani 2014 hevur Leif Hansen verið kórleiðari og hevur hann ført hesa siðvenjuna víðari.
Messan, sum er lítlan tíma til longdar, er ikki framførd í Føroyum fyrr, og vónin er, at áhoyrarar fáa eina góða og minniliga tónleikauppliving í Christianskirkjuni hvítusunnuaftan kl. 19.30 og í Vesturkirkjuni í Hvítusunnudag kl 17.00.
Solistar:
Catlen Gjøl, sopran
Elsa Súsanna Dalsgaard, alt
Ernst Sondum Dalsgarð, Tenor
Hans Lawaetz, bass
Dirigentur: Leif Hansen
Teir umleið 30 tónleikarnir eru úr Føroyum og Danmark


text:
B36 hevur sett teir báðar fyrrverandi landsliðsprofilarnar í starv sum høvuðsvenjarar hjá besta mansliðnum hjá felagnum. Hartil skulu teir báðir eisini virka sum sambindingarliður í menningini av ungdómsspælarunum hjá B36.
- Tað er ein sannroynd, at vit ikki hava verið nóg dugnalig til at ment okkara egnu spælarar til tað, sum krevst í fremstu røð í føroyskum fótbólti. Mikkjal og John eru báðir stórir profilar í felagnum. Teir kenna væl felagið og tað arbeiði, sum longu verður gjørt, og saman við eini umskipaðari ungdómsnevnd verða teir nú eisini við til at betra talentmenningina í felagnum. B36 skal sjálvandi framvegis vera eitt felag, har rúm er fyri øllum, men samstundis hava vit eitt ynski um at betra menningina av okkara egnu elitu.
- Hartil er talan um eitt venjarapar, sum í stóran mun hevur sín samleika í felagnum. John Petersen, sum annars er av Skála, spældi við B36 frá 1997 til 2004, meðan Mikkjal Thomassen var partur av liðnum frá 1998 til 2007, sigur Sámal Ímundarson, formaður í B36.
Hóast nýggju venjararnir eru hampuliga ungir, so er talan ikki um nakað óroynt par, sum nú tekur við stýrisvølin í B36.
John Petersen, sum er 38 ára gamal hevur staðið A-útbúgvingina hjá FSF, og hann hevur virkað sum hjálparvenjari hjá A-landsliðnum, umframt at hann í hálvtannað ár var venjari hjá Skála.
35 ára gamli Mikkjal Thomassen var í fyrraárið høvuðsvenjari hjá B36. Hann hevur í heyst tikið T-1 venjaraskeiðið hjá DBU, og ætlandi fer hann í næstum undir A-partin av venjaraútbúgvingini.


text:
Heðin Mortensen fingið svar uppá fyrispurning frá Henrik Old
Svar upp á skrivligan fyrispurning nr 68/2018 eftir § 52a í Tingskipanini til Henrik Old, landsstýrismann, frá Heðin Mortensen, løgtingsmanni, um avsláttur við Strandfaraskip Landsins
Fyrispurningurin er soljóðandi:
- Hvørjum verður avsláttur latin umborð á Strandfaraskipum Landsins?
- Fáa ferðandi, ið hava rætt til avsláttur, eisini avsláttur av prísinum fyri akfør síni?
- Um avlamispensjónistar og onnur ikki fáa avsláttur fyri akførini, hví fáa tey ikki tað?
- Heldur landsstýrismaðurin tað vera hóskandi at fólk, ið mugu hava akfar við sær fyri yvirhøvur at kunna ferðast, ikki eisini skulu fáa avsláttur fyri tað?
- Fer landsstýrismaðurin at taka neyðug stig, so avlamispensjónistar og onnur við serligum tørvi eisini fáa avsláttur fyri akfør síni umborð á Strandfaraskipum Landsins?
Fyrispurningur og svar kann lesast her: http://logting.fo/casewrittenquestion/listDoc.gebs?caseWrittenQuestion.id=789&menuChanged=55
« aftur


text:
Námsætlan sum Word-fíla:
1. Samleiki
Mentanarfatan er hugvísindalig lærugrein, sum er í familju við samfelagsvísindaliga lærugreinabólkin. Mentanarfatan snýr seg um, at øll menniskju eru partur av eini gongd, ið skapar mentanarligan týdning. Í lærugreinini verður arbeitt við, hvussu mentan verður til og broytist, og hvønn leiklut mentan hevur fyri okkum sjálv og onnur. Í lærugreinini verður eisini arbeitt við mentanarligum orðingum og samleikaskapan sum mentanarlig gongd, og lærugreinin útvegar amboð, ið hjálpa at skilja og møta mentanum.
2. Endamál
Endamálið við mentanarfatan er, at næmingarnir menna evnini at samskifta í egnari mentan eins væl og millum aðrar mentanir. Við viðgerðini av mentanarligum gongdum mennast møguleikarnir at virka í einum heimi við mentanarligum margfeldi. Eisini skulu næmingarnir menna teirra vitan og fatan av mentanarligari broyting.
3. Stig og tímatal
Undirvísingin í lærugreinini mentanarfatan á C stigi fevnir um 75 klokkutímar.
4. Øki
- Mentanarligir úttrykshættir í tíð og rúmi
- Ástøði um mentan og samleika
- Hugtøk til mentanarligt greiningarvirksemi
- Mentanarmøti
- Mentanarlig samanbering
- Tað tjóðarliga og tað altjóðaliga
- Samskifti tvørtur um mentanarmørk
- Kanning av mentanarligum fyribrigdum
5. Førleikamál
Næmingurin dugir at:
- eyðmerkja og lýsa mentanarlig fyribrigdi
- lýsa ymisk tilfarssløg við støðið í valdum mentanum
- gruna yvir egin virði eins og virðini hjá øðrum við støði í mentanarligari menning
- nýta viðkomandi mentanarástøði í tvørmentanarligari viðgerð
- leggja fram eina mentanarviðgerandi vandamálsorðing við støðið í egnum tilfari.
6. Eftirmeting og próvtøka
Eftirmetingar
Einstaki næmingurin skal eftirmetast ávegis í undirvísingargongdini við støði í antin skrivligum ella munnligum framløgum. Næmingurin eigur at hava eina greiða fatan av støðu síni í mun til fakligu málini í lærugreinini og eigur at fáa vegleiðing um, hvussu og hvørjum arbeiðast skal við fyri at røkka málunum.
Eftirmetingin verður skjalfest.
Próvtøkuhættir
Hildin verður ein munnlig próvtøka.
Próvhoyringin varir 24 minuttir, íroknað próvdøming. Fyrireikingartíðin er 48 minuttur, íroknað útflýggjan av tilfari og vegleiðing.
Uppgávuspurningarnir verða settir við støði í evnum, økjum o.tíl., bæði úr kjarnatilfarinum og ískoytistilfarinum. Próvhoyringin er ein faklig samtala millum próvtakara og próvhoyrara, og tekur samtalan støði í framløgu próvtakarans av tilfari og próvtøkuspurningi, sum próvtakarin hevur arbeitt við í fyrireikingartíðini.
Próvtøkan tekur støði í ókendum tilfari, sum próvhoyrarin velur. Sama próvtøkutilfar kann í mesta lagi verða nýtt tríggjar ferðir í sama flokki/bólki.
Próvtøkutilfar og próvtøkuspurningar verða send próvdómaranum til góðkenningar í seinasta lagi 5 dagar undan próvtøku.
Dømingargrundarlag
Próvhoyrt verður í ókendum, ótillagaðum tilfari, og tilfarið skal vera valt soleiðis, at tað tematisk ella á annan hátt er knýtt at evnum, økjum o.l., sum arbeitt hevur verið við í undirvísingini. Tilfarið, ið er grundarlag undir munnligu próvtøkuni, skal í sínari heild síggja til, at øll faklig mál í lærugreinini eru umboðað.
Próvtakarin skal við støði í fakligari tilgongd og støðisførleikunum sýna evni sjálvstøðugt at leggja fram og viðgera tilfar við støði í próvtøkuspurningi/um. Hann skal sýna, at hann dugir at taka fram týðandi tættir í tilfarinum, seta teir í samband við tættir í undirvísningini og at síggja próvtøkutilfarið í frásjón.
Dentur verður í dømingini lagdur á, at próvtakarin
- hevur neyvt yvirlit yvir faklig fyribrigdi og hugtøk í lærugreinini
- dugir at síggja eitt givið greiðsluevni í frásjón við støði í fakligari tilgongd
- dugir at nýta viðkomandi, fakliga grundgeving
- dugir at skipa og miðla eitt fakligt greiðsluevni
Givið verður eitt próvtal við støði í einari heildarmeting av samlaða avriki próvtakarans.
Próvtalslýsingar
7. At skipa undirvísing
Í hesum parti av námsætlanini verður í stuttum greitt frá teimum didaktisku meginreglum, ið eru støðið undir skipan av undirvísing. Hvør einstøk námsætlan myndar didaktiska sjónarmiðið, og saman mynda allar námsætlanirnar tann felags didaktiska pallin, har undirvísing verður útint.
Undirvísingin tekur altíð støði í teimum førleikum, ið næmingurin hevur við sær av tí stigi, hann kemur. Námsætlan og útbúgvingarbygnaður skulu tryggja, at fortreytir fyri fjøltáttaðari undirvísing eru til staðar.
Didaktiskar meginreglur
Í undirvísingini er umráðandi, at førleikarnir at lurta, at tala, at lesa og at skriva renna saman í eina heild. Í teirri ávísu undirvísingargongdini ber til at leggja høvuðsdent á eitt av kjarnaøkjunum, tað kann vera ástøði um mentan og samleika, hugtøk til mentanarligt greiningarvirksemi, mentanarmøti ella mentanarlig samanbering.
Av stórum týdningi er tað, at kjarnaøkini umskarast, tá ið tað ber til og tá ið tað verður mett at vera hóskandi. Sum dømi kundu partar úr kjarnaøkinum Ástøði um mentan og samleika verið samskipaðir við pørtum úr kjarnaøkinum Tað tjóðliga og tað altjóðliga. Á tann hátt kundi ástøðiligi førleikin verið við til at gjørt fatanina av egnari mentan meira fjøltáttaða, samstundis sum vitanin um og kunnleikin til aðrar mentanir kundu stuðla upp undir ella avvátta metingar um egna mentan og øvut.
Munnligi tátturin skal vera raðfestur høgt, og samrøðan er kjarnin í hesum tátti. Munnligar framløgur skulu skipast inn í undirvísingartilgongdina, so næmingurin stigvíst venur seg við at leggja fram. Dentur verður lagdur á, at næmingurin sameinir munnligar framløgur við egin skrivlig verk, nýtslu av KT-amboðum, ymiskar samskiftishættir o.s.fr. Á tann hátt verður retoriski førleikin hjá næminginum mentur.
Skrivligi tátturin skal eins og tann munnligi í stóran mun vera skipaður inn í dagligu undirvísingina og í fakligu heildina. Á henda hátt kann næmingurin menna seg í skrivitilgongdini og í stigum ogna sær góðar skriviførleikar. Somuleiðis skal verða borið so í bandi, at skrivlig avrik í øðrum lærugreinum eisini kunnu vera partur av skrivligum avrikum í lærugreinini føroyskum. Umframt at hetta styrkir um tvørfakliga samstarvið, gevur tað næminginum eina greiðari fatan av tí týdningi, skriviførleiki hevur fyri alt skrivligt samskifti, og samstundis mennir tað evnini hjá næminginum at orða seg bæði munnliga og skrivliga.
Stigvøkstur
Stigvøkstur merkir støðuga framtøku av einum lægri stigi á eitt hægri. Í læringartilgongdini verður farið frá tí lætta til tað torføra, frá tí einfalda til tað torgreidda og frá tí ítøkiliga til tað úrtøkiliga. Stigvøksturin er oftast tíðartreytaður. Undir stigvøkstrinum liggur eisini kravið um vaksandi ábyrgd og virknari luttøku. Umráðandi er í hesum sambandi, at ljós verður varpað á teir leiklutir, sum næmingur og lærari kunnu hava hvør sær. Samrátt verður um, hvat ið er best at gera, og hvussu hetta verður gjørt, so næmingurin fær ávirkan á undirvísingina og á egnu læring.
Stigvøksturin kemur serstakliga til sjóndar í teimum førleikamálum, sum lýst eru í námsætlanini. Málini lýsa framúravrikið (hægsta próvtal) og eru bindandi, soleiðis at skilja, at lærari og næmingur altíð arbeiða fram ímóti at náa teimum ásettu málunum so væl sum gjørligt. Fyri at tryggja stigvøkstur er neyðugt at sett verða ávegismál, sum hjálpa næminginum fram móti endaligu málunum. Umráðandi er eisini, at lærarin er tilvitaður um fortreytirnar hjá einstaka næminginum og tillagar undirvísingina eftir einstaka næminginum. Lærarin skal leggja undirvísingina til rættis, so næmingurin veit frammanundan, hvørji áveigsmálini eru. Næmingurin skal gerast tilvitaður um tey krøv, ið sett verða, so hann kann seta upp mál, umhugsa og leggja til rættis sína egnu menning. Næmingurin skal greitt fáa at vita, hvussu hann verður eftirmettur, og hvat metingarstøðið er.
At læra at læra
Næmingurin skal gerast tilvitaður um, hvat tað í grundini er at læra, og hvat endamálið við læringini er. Eisini skal næmingurin gerast tilvitaður um ymiskar læringarhættir.
Undirvísingin skal sostatt ikki bert savna seg um tað, sum lært verður, men eisini um, hvussu lært verður. Umráðandi er, at hugtakið læring verður lýst og viðgjørt í flokkinum, so næmingurin gerst tilvitaður um, hvat hugtakið ber í sær. Næmingurin skal regluliga gerast varugur við, hvussu læringartilgondin er ætlað, og hann skal verða eggjaður til at umhugsa sína egnu støðu í henni. Dentur skal eisini leggjast á heimaarbeiði, og tann týðandi leiklut hetta hevur í fakligu menningini.
Næmingurin skal frá fyrsta degi skilja tann týdning sum lærugreinin Mentanarfatan hevur. Tá ið arbeitt verður við ymiskum spurningum í sambandi við mentanarfatan, verða ymiskir førleikar mentir. Næmingurin skal fáa greiða fatan av, hvat hesir førleikar kunnu verða brúktir til, eisini uttan fyri skúlans gátt. Undirvísingin í Mentanarfatan skal gera næmingin tilvitaðan um, at hann í lærugreinini mennist og gerst førur fyri at arbeiða greinandi og kritiskt við teimum ymisku kjarnaøkjunum, ið lærugreinin byggir á. Eisini skal næmingurin verða tilvitaður um, at hann í lærugreinini mennir sær førleikarnar at koma til orðanna í nógvum ymiskum viðurskiftum og samskiftisstøðum, tá ið um mentanarfatan ræður.
Arbeiðshættir
Arbeiðshættir skulu veljast so, at teir eru við til at røkka teimum málum, ið sett eru. Í øllum kjarnaøkjum er umráðandi at leggja arbeiðið til rættis so, at ein líðandi stigvøkstur verður tryggjaður. Hetta verður m.a. gjørt við at týðandi tekstir og tekstsløg verða tikin upp í undirvísingina.
Í Mentanarfatan skulu ymiskir arbeiðshættir verða nýttir so, at fjølbroytni í lærugreinini kann verða framt miðvíst. Arbeiðshættir kunnu fevna um lærarafyrilestur, einstaklingsverkevni, næmingaframløgu, samrøður í flokkinum, bólka- og toymisarbeiði, verkætlanarevni o.tíl. Tá ið arbeiðshættir verða valdir og lagdir til rættis, er eyðsæð, at lærarin hugsar um stigvøkstur í undirvísingarhættunum, har byrjað verður við lærarastýrdari undirvísing. So hvørt sum førleiki næminganna økist, og teir gerast meira sjálvstøðugir í lærugreinini, verður hesin lærarastýrdi undirvísingarformur at minka.
Næmingarnir skulu ikki einans duga at fyrihalda seg til boðskapúr tekstum, frá lærara og floksfeløgunum, men í eins stóran mun duga at miðla vitan og boðskap til lærara, floksfelagar og móttakarar uttan fyri flokshølið umframt skúlans gátt.
Arbeiðshættirnir eru tískil neyvt samantvinnaðir við serligum atliti at, hvussu bæði munnligi og skrivligi tátturin verða útintir.
Endamálið við teimum ymsu arbeiðsháttunum er at menna aðrar førleikar enn teir reint fakligu, tað eru førleikar sum t.d. at leita upp og ogna sær viðkomandi vitan, at granska, at arbeiða sjálvstøðugt, at seta sær mál og at arbeiða evnislagað og miðvíst, at arbeiða tíðaravmarkað, at samstarva, at samhugsa, at brúka og hugsa vitan í nýggjum høpi, at leggja til rættis og evna til eitt avrik, at gera uppgávuorðingar, at brúka ymisk háttaløg, at hugsa nýtt og verkseta, at hugsa djúpari og breiðari um ávíst evni, umframt at taka á seg ábyrgd og hava virðing.
Lærari má altíð gera sær sjálvum og næmingum greitt, hvat endamálið við ávísum arbeiðshátti er.
Samstarv
Lærugreinin Mentanarfatan er partur av yvirskipaða kravinum um samstarv millum tvær ella fleiri lærugreinir. Samstarvast skal við ymiskar lærugreinir um ymisk evni, eitt nú menning av skapandi evnum og KT-førleikum, undirvísing í søgu, tekstframleiðslu, bókmentaligum hugtøkum, málsøgu og samfelag.
Tvørfakligt samstarv kann vera meira ella minni bindandi – frá fullkomnari samkoyring millum lærugreinir við felags tímum og felags tvørfakligum verkætlanum, til bert at fevna um avtalur millum lærarar um at fylgjast í lesnaði (lesa parallelt), t.e. at taka upp somu evni í fleiri lærugreinum samstundis, og soleiðis geva næmingunum fleiri ymiskar tilgongdir til sama spurning.
Tvær høvuðsgrundgevingar eru fyri tvørfakligum samstarvi: 1) ein almenn, ið snýr seg um førleikarnar, næmingurin skal ogna sær og bjóða fram á arbeiðsmarknaðinum, og 2) ein námsfrøðilig, ið snýr seg um skiftandi arbeiðshættir og at geva næminginum innlit í tvørfakligar samanhangir.
Tvørfakligt samstarv skal hjálpa næminginum at síggja lærugreinirnar sum partar av størri heild og letur samstundis upp fyri øðrum og víðari sjónarmiðum. Harumframt eru evnini at samstarva og síggja samanhangir avgerandi, tá ið næmingurin fer undir víðari lestur ella út á arbeiðsmarknaðin.
Skrivlig avrik
Skrivligi parturin letur upp fyri tvørfakligum samstarvi og við tí øðrvísi skrivligum avrikum. Heldur enn at lata eitt avrik inn, bara í Mentanarfatan, kann talan verða um tvørfakligt samstarv, t.d. blaðútgávu, eina tvørfakliga ritgerð, ella eina heimasíðu.
Ein grundgeving fyri at skrivligt arbeiði kann vera partur av tvørfakligum samstarvi er at næmingurin lærir, at tað at skriva væl (t.e. greitt og uttan stórvegis villur) ikki bara er eitt krav í lærugreinini føroyskum, men eitt alment krav, ið er knýtt at øllum skrivligum samskifti.
Næmingurin skal hava venjing í at skriva so, at hann eisini skrivliga kann vera partur av toymisarbeiði og verkætlanum. Á tann hátt kann næmingurin mennast til at geva og taka ímóti viðmerkingum til skrivligu uppritini, sum verða løgd fram, á mennandi hátt. Kunningartøknin letur upp fyri munagóðum og ítøkiligum møguleikum í sambandi við vegleiðing og umrøðu í sjálvari skrivitilgongdini.
Samrøða
Munnlig framseting hevur reglur og lýsingar, sum næmingurin skal duga at nýta og framhaldandi menna. Skúlin skal tí leggja dent á frásøgn og málburð, og við hesum eggja til forvitni og skapa áhuga fyri móðurmálinum sum eitt intellektuelt amboð, ið skal víðka sjónarringin hjá næminginum. Allir flokkar skulu tí gera royndir við málinum, eitt nú við sínamillum tosi og við tí at siga frá.
Skúlin skal vera so rúmur, at til ber at tosa um kenslur, evni, hugtøk og hendingar í gerandisdegnum. Næmingurin skal arbeiða við at lurta og at vera umhugsin øll skúlaárini, samstundis sum orðatilfeingi og talugávur verða ment. Næmingurin skal sleppa at royna veruligar eins væl og gjørdar samrøður. Floks- og bólkakjak skal javnan eftirmetast so, at næmingarnir gerast tilvitaðir um, hvat tað er, sum fær tosið á glið og samrøðuna ella orðaskiftið at rigga og ganga væl.
Lesing
Næmingurin skal haldast til at lesa nógv. Eitt gott lesiumhvørvi á skúlanum er ein treyt fyri at menna góðar og fjølbroyttar lesiførleikar. Hetta verður skapt í flokkinum við nógvum ymiskum lesitilfari og góðum vanum. Skúlabókasavnið er ein sjálvsagdur partur av hesum góðu vanum. Fyri at røkka góðum lesiumhvørvi er av stórum týdningi, at skúlabókasavnið er ein natúrligur partur av skúlagongdini. Í byrjanini kunnu næmingarnir t.d. lesa eina stutta bók um dagin. So hvørt sum bøkurnar gerast longri, má meira tíð setast av til at lesa eina bók í. Umráðandi er, at lesingin verður løgd til rættis samsvarandi tí førleikastigi, næmingurin er á. Allir næmingar skulu lesa eina aldurshóskandi skaldsøgu ella samsvarandi tekstmongd um mánaðin øll skúlaárini.
Lívlong læring
Umráðandi er, at næmingurin gerst tilvitaður um samfelagsliga og persónliga týdningin av tí menniskjaliga og samfelagsliga tilfeingi, útbúgving er. Tí skulu næmingar eggjast til at umhugsa sína egnu framtíð og seta sær persónlig mál, har lærarin leggur lag á og skapar umstøður, sum stimbra hugin til at læra nýtt alt lívið.


text: Bretar føra við 94 stigum ímóti 55, nú fyrsti dagur er yvirstaðin av landsdystinum ímóti Týsklandi. Teir byrjaðu sum eitt óløgi við at gerast bæði nr 1 og 2 í 50 rygg og 400 blandað hjá monnum og kvinnum, við svimjarum sum Elizabeth Simmonds og Liam Tancock á odda, men fingu so mótstøðu í eftirfylgjandi greinum. Týski Paul Biedermann vann 100 og 400 frí, meðan bretsku kvinnurnar gjørdust nr 1, 2 og 3 í 400 frí, og nr 1 og 3 í 100 frí. Og Bretland vann eisini báðar stafettirnar, 4 x 100 blandað hjá kvinnum og 4 x 50 blandað hjá monnum, har vinnandi liðið fær 7 stig, og tapandi liðið fær 0. Les SwimNews.com, SwimInfo.com og sí úrslit


text:
Ungdómshús í Gamla skúla
Seinnapartarnar er Gamli skúli frítíðarskúli, og tá børnini í frítíðarskúlanum eru farin heim, er hann ungdómshús. Húsið hevur fingið ljóðføri og spøl, og er opið øll gerandiskvøld – eisini fríggjakvøld.
- Tey ungu skulu kenna seg trygg, hoyrd, sædd og vird, sigur Petrina Nolsøe, sum er leiðari fyri dagstovnin á Sandi, sum eisini hevur ungdómshúsið sum part av sínum virksemi.
Petrina leggur annars dent á, at ung úr allari oynni eru vælkomin í húsið.
Upplatingartíðirnar eru hesar:
Mánadag til hósdag
4. til 7. flokkur kl. 18-20
8. flokkur og upp til 18 ár kl. 20-22
Fríggjadag:
4. til 7. flokkur kl. 18-21
8. flokkur og upp til 18 ár kl 21-24
Telefon: 212701
Undir Reynum 2, 210 Sandur
Virði og ætlanin við húsinum:
Ungdómshúsið skal hava ein innihaldsríkan dag fyri hvørt einstakt barn. Vit bjóða teimum nútíðarhóskandi hentleikar: Play station, sjónvarp, internet, air hockey, tónleik, teimum dámar, ymisk borðspøl, nógv ymiskt handaligt, kappingar og annað. Tey eru við í matgerðini eisini. Hetta er við til at geva teimum stuttleika og spenning í tilveruna.
Tey ungu eru við í innrættingini, og við til at gera reglurnar fyri húsið, soleiðis at tey koma at trívast og verða glað fyri ungdómshúsið, sum er teirra stað. Eitt av høvuðsendamálunum hjá ungdómshúsum er, at tey ungu skulu kenna seg trygg, hoyrd, sædd og vird. Tey ungu, sum koma í ungdómshúsið, skulu vita, at húsið er til fyri tey, og at tey hava rætt til at siga frá møguligum ynskjum og broytingum.
Ungdómshúsið rúmar ymiskleikanum hjá teimum ungu. Tolsemi er eitt av høvuðsvirðunum hjá húsinum, og vit vilja vera við til at menna tolsemið hjá teimum ungu eisini.
Ungdómshúsið hevur ein facebook-bólk sum tú finnur HER


text:
Heldur eitt skip við ongari máling sum kundi fiskað alt árið
Tað var speiska útsøgnin hjá einum av trolmonnunum umborð á Sjúrðarbergi, tá sjómanstrúboðarin mánadagin vitjaði umborð, ynskti gott nýggjár og til lukku við “nýggja” skipinum.
Sjúrðarberg hevur verið í Norra á sleipistøð har ymiskt viðlíkahaldsarbeiði er gjørt. Harafturat er hann sandblástur og málaður frá vandganginum og upp í masstratoppin, so hann sær væl út, hóast síni 33 ár.
-Heldur eitt ómálað skip, sum kundi fiskað alt árið! skal skiljast sum ein speisklig útsøgn, nú skipið er nýmálað, men kemur óivað at missa nógv tons av toski í Barentshavinum vegna nýggju fiskivinnulóggávuna og niðurskurðin í mestloyvdu veiðu í Barentshavinum.
Í hesum døgum stríðist manningin við at gera skipið klárt aftur til fiskiskap eftir at øll útgerðin hevur verið í landið.
-Eg veit ikki rættiliga hvussu árið verður vegna niðurskurðin í fiskirættindum. Vit taka ein túr í senn, so síggja vit hvussu leikur fer. Vit fara avstað í vikuni og ætla okkum í norskan sjógv at royna, sigur Ásmund Olsen, skipari.
Frá Sjómansmissiónini fingu teir ein geyma við nógvum videoupptøkum av kristnum sangi, andaktum, v.m. og so er ætlanin at hava eina andakt umborð áðrenn loyst verður frá landið.
Sjómansmissiónin ynskir teimum og sjófólkinum annars Guds signing, varðveitslu og eitt av Harranum signa nýggjár.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Hava lýst eftir stjóra fyri slakar 50.000 krónur
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Myndarøð úr Føroyingahavnini: Tíðarinnar tonn er farin avstað við tí mesta.
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Eg gangi út frá, at Poul Michelsen hevur eina góða frágreiðing til vanliga skattgjaldaran
Sjálvstýri havt ársfund
Samband
Postboks 226
FO-600 Saltangará